‘खून भरी मांग’ के पहिला झलक आ भोजपुरी सिनेमा के हलचल – Anjoria\n‘खून भरी मांग’ के पहिला झलक आ भोजपुरी सिनेमा के हलचल\nसंजय भूषण पटियाला बतावत बाड़न कि ग्रीन चिली मीडिया के बैनर में बनल निर्माता प्रदीप सिंह आ निर्देशक राजकुमार आर पाण्डेय के फिलिम ‘खून भरी मांग’ के पहिला झलक जारी क दिहल गइल. एहमें खेसारी लाल यादव, रिंकु घोष, मनोज पाण्डेय वगैरह मुख्य कलाकार बाड़े.\nरामचंद्र यादव बतावत बाड़न कि जीविका फिल्म्स प्रोडक्शन के बैनर में बनत निर्माता मधुवेंद्र पी राय आ निर्देशक इकबाल बख्श के फिलिम ‘राउडी रानी’ के शूटिंग पूरा हो गइल बा. एहमें रानी चटर्जी, अमरीश सिंह, मनोज टाईगर, अभय कुमार, नेहा तिवारी, सोनू, लल्लन सिंह, सोनिया मिश्रा, राहुल, शिवम, सर्वदेव शुक्ल, दीपक भाटिया आ आईटम गीत में सम्भावना सेठ बाड़ी.\nओम साईं संसार एंटरटेनमेंट के बैनर में बने जात पारिवारिक फिलिम ‘बागी भइले सजना हमार’ ला एगो मेलोडी गीत मशहूर पार्श्वगायक कुमार शानू के आवाज में पिछला दिने रिकार्ड करावल गइल. निर्माता विनोद श्रीवास्तव अउर राजेश शुक्ला आ निर्देशक आर के शुक्ला के एह फिलिम के संगीतकार संतोष श्रीवास्तव आ मुख्य कलाकार विराज भट्ट, प्रिंस राजपूत, आम्रपाली, एहसान खान, रोशनी वर्मा, सीमा सिंह, रानू पाण्डेय, सूरज कुमार, अउर अवधेश मिश्रा हउवें. रामचंद्र यादव बतावत बाड़े कि शूटिंग जल्दिए उत्तर प्रदेश में कइल जाई.\nरामचंद्र यादव लिख भेजले बाड़न कि सुजीत सिंह प्रोडक्शन के बैनर में बनत फ़िलिम सिंह भईया के शूटिंग के काम पूरा हो गइल बा. निर्देशक आशीष सिन्हा आ संगीतकार अविनाश झा ‘घुँघरु’ के एह फिलिम में मुख्य कलाकार बाड़े सुजीत सिंह, प्रिया शर्मा, धर्मेन्द्र सिंह, संजय वर्मा, माया यादव आ संजय पाडेय.\nआर. एम. फिल्म्स प्रा.लि. के बैनर तर निर्माता मुकेश सोनी आ निर्देशक शाद कुमार के पारिवारिक फिलिम ‘एक लैला तीन छैला’ के पोस्ट प्रोडक्शन के काम पूरा हो गइल बा. मुख्य कलाकार बाड़न रानी चटर्जी, अरविन्द अकेला कल्लू, राकेश मिश्रा, धर्मेश मिश्रा, राजू श्रेष्ठा, के के गोस्वामी, सी पी भट्ट, अनूप अरोरा, रिन्कू घोष, पुष्पा वर्मा, मेहनाज़ शर्राफ, साहिल शेख, सीमा सिंह, बालेश्वर सिंह आ संजय पाण्डेय.\nनेहा श्री के ‘प्यार कवनों खेल ना ह’ यू पी आ दिल्लीओ में हिट हो गइल बा. रामचंद्र यादव बतावत बाड़न कि 16 मई से उत्तर प्रदेश आ दिल्ली में रिलीज भइल राकेश सिने मिडिया प्रा. लि. के बैनर तर बनल ई फिलिम बिहार आ झारखंडो में सफल रहल रहुवे. नायक खेसारी लाल यादव आ नायिका राजस्थानी सिने स्टार नेहा श्री के एह फिलिम में स्टार गायक से नायक बनल लाडो मधेसिया के उतारल गइल बा.\nPrevious Post: धूम-धाम से भइल ‘जमीन’ फिलिम के मुहूर्त\nNext Post: बक्सर के नाम चमकावत बाड़न विशाल तिवारी


आन्ही पानी के कहर जारी, बलिया में एक आदमी के मौत – टटका खबर\nलखनऊ 11 अप्रैल (वार्ता). उत्तर प्रदेश के कई इलाकन में आजु तेज आन्ही पानी का चलते गेहूं आ आम कै फसल के बड़हन नुकसान भइल बा.\nसहारनपुर, कानपुर, उन्नाव आ बाराबंकी समेत पूर्वांचलो का जिलन में आइल तेज आन्ही आ ओकरा बाद गर्जन तर्जन का साथे भइल बरखा से खेतिहरन के बहुते नुकसान हो गइल. सैकड़ों एकड़ खेतन में खड़ा पाकल गेंहू के फसल के आ बौर झड़ला से आम के फसल के बड़हन नुकसान हो गइल. आन्ही का चलते बाजार में टिकोढ़ा आ कच्चा आम के दामो गिर गइल.\nमौसम विभाग का मुताबिक आन्ही पानी के ई सिलसिला अबहीं कुछ दिन जारी रहे के अनेसा बा.\nबलिया में एह आन्ही पानीका बीचे ठनका गिरला से एगो खेत मजदूर के मौत हो गइल आ पांच जने झँउस गइलें.\nपुलिस के कहना बा कि मुड़ाडीह गांव के छोटे लाल प्रजापति (50), पत्नी माधुरी देवी, बेटी उमरावती, परशुराम यादव, पार्वती आ राजकुमारी ताल में खेत से गेंहू के कटाई करत रहलें जब अचके में गरज का साथे बरखा शुरु हो गइल. एहसे बाँचे ला ई सगरी लोग एगो मँड़ई में घुस गइल. तबहिंए ओह मड़ई पर ठनका गिर गइल आ छोटेलाल के मौत ओहिजे हो गइल. बाकी झउँसल लोग के अस्पताल में भरती करावल गइल बा.\nTags: आन्ही पानी, बलिया


दवा दुकानदारन से सरकारी रेट लिस्ट मांगीं – Anjoria\nअक्टूबर 14, 2012 दवा\nसरकारी नियम कहेला कि हर दवा दुकानदार का लगे सरकार के दिहल सरकारी रेट लिस्ट होला आ ग्राहक दवा खरीदत घरी ऊ रेट लिस्ट केमिस्ट से मांग सकेला जवना से ओकरा मालूम चल सके कि कि जवन दवाई ओकरा के दिहल जाता ओकर असल दाम का ह?\nका कबो रउरा दुकानदार से सरकारी लिस्ट मँगले बानी. अगर ना त आजुए से माँगल शुरू कर दीं. अगर दुकानदार लिस्ट नइखे देत त एकरा ला रउरा नेशनल फार्मास्यूटिकल्स प्राइसिंग ऑथोरिटी में शिकायत कर सकीलें भा अपना जनपद के ड्रग इस्पेक्टर, ड्रग कंट्रोलर से शिकायतो कर सकीलें. एन.पी.पी.ए के हेल्पलाइन नम्बर 1800111255 पर फोन कर के रउरा एह बारे में जानकारी मांग सकीलें.\nध्यान रहे कि सरकार 74 गो जरूरी दवाइयन के सेलिंग प्राइस तय कर रखले बिया जवना से अधिका दाम पर कवनो कंपनी आपन दवाई ना बेच सके. अगर कवनो कंपनी एह नियम के पालन नइखे करत त ओकरा खिलाफ डीपीसिओ-1995 के में असेंशियल कोमोडिटिज एक्ट,1955 के सेक्सन सात के तहत डीपीसीओ के नियम तूड़े ला कम से कम तीन महीना से ले के सात साल के सजा हो सकेला आ ओकरा पर जुर्मनो लगावल जा सकेला.\nएह बारे में अधिक जाने ला आशुतोष कुमार सिहं के ब्लॉग www.pratibhajanani.blogspot.in पर जाईं.\n(नेशनल को-आर्डिनेटर, प्रतिभा जननी सेवा संस्थान, मुम्बई)


खबर एक नजर में (12 जून 2011) – टटका खबर\nबाबा के अनशन टूट गइल\nकरिया धन का खिलाफ पिछला नौ दिन से अनशन पर बइठल बाबा रामदेव के अनशन साधु संतन खास करिके श्री श्री रविशंकर का कहला पर टूट गइल. आजु डाक्टर लोग के कहना रहल कि बाबा के स्वास्थ्य के कवनो खतरा नइखे काहे कि उनुका के टोटल पैरेन्टेरल न्यूट्रिशन दिहल जा रहल बा. एह तरीका से बाबा अबही बहुते दिन ले अनशन कर सकत रहले. बाकिर केन्द्र सरकार के बेरुखी देखत उनुका लगे राह ना बाचल रहे. काल्हु उत्तराखण्ड के मुख्यमंत्री निशंक प्रधानमंत्री पर तब गरजल रहले जब प्रधानमंत्री कहले कि राज्य सरकार के बाबा के स्वास्थ्य के ख्याल राखे के चाही. निशंक कहलन कि आपन काम त करत नइखन दोसरा के सीख देत बाड़न. बिना राज्य सरकार से पुछले बाबा के लिआके एहीजा पटक गइल लोग. बाबा के आन्दोलन पर जवना निरंकुश तरीका से केन्द्र सरकार हमला बोलले रहुवे तवना के कवनो लोकतांत्रिक मिसाल ना मिली.\nनीतीश कुमार चीन का सफर पर\nबिहार के मुख्यमंत्री नीतीश कुमार आजु दिल्ली से चीन खातिर उड़ान भरीहें जहाँ उनकर सात दिन रह के कार्यक्रम बा. मुख्यमंत्री का साथे जल संसाधन मंत्री विजय कुमार चौधरी, पर्यटन मंत्री सुनील कुमार पिंटु समेत सात लोग के टीम जा रहल बा. ओहिजा ई लोग बुद्धिज्म मैपिंग एशिया हिस्टरी एण्ड कल्चर पर आयोजित क्षेत्रीय सम्मेलनो में शामिल होखी.\nकृषि विश्वविद्यालय में नौ सौ लोग के बहाली\nबिहार के सबौर स्थित बिहार कृषि विश्वविद्यालय में एह साल नौ सौ पद पर बहाली होखे वाला बा. ई जानकारी ओहिजा के कुलपति डा॰ मेवालाल चौधरी आम प्रदर्शनी के उद्घाटन करत दिहलम. बतवलन कि सरकार विश्विविद्यालय के विकास खातिर एक हजार करोड़ रुपिया के आवंटन दिहले बिया..\nयूपी में सड़क बनावे खातिर सात हजार करोड़ के खरचा\nयूपी सरकार एह लेखा साल में सड़कन के निर्माण पर सात हजार निनान्बे करोड़ रुपिया खरच करे के योजना बनवले बिया. एहमें से पाँच हजार करोड़ रुपिया के मंजूरी दिहल जा चुकल बा. पूरा राज्य में दू सौ बयालिस पुल बनावल जा रहल बाड़ी सँ जवना में से नब्बे गो के एही साल पुरा कर लेबे के बा.\nगंगा दशहरा पुजा अर्चना का सांथ मनावल गइल\nकाल्हु प्रदेश भर में गंगा समेत सगरी नदियन किनारे लोग नहान कइल आ पूजा अर्चना कर के गंगा दशहरा मनावल. अयोध्या में सरयू तट पर फूल बंगला सजावल गइल आ सरयू नदी के महाआरती कइल गइल. जवना में अयोध्या के बहुते साधु संत शामिल रहले.\nभोपाल में हो रहल हॉकी चैम्पियनशिप में काल्हु चंडीगढ़ राजस्थान के, यूपी केरल के, एयर इण्डिया छत्तीसगढ़ के, हरियाणा मेघालय के हरा दिहले. हाकी से जुड़ल एगो दोसरा खबर में कहल गइल बा कि खेल मंत्रालय हॉकी इण्डिया आ हॉकी फेडरेशन के आपसी सलाह से समझौता कर लेबे के कहले बिया. नया प्रस्ताव से केपीएस गिल के आजीवन संरक्षक बना दिहल जाई आ उपाध्यक्षो पद हाकी फेडरेशन का लगे रही. साल २०१४ मे नया चुनाव करा के कार्यकारिणी बना लिहल जाई.\nभारत तिसरको एकदिना जीत लिहसलि\nकाल्हु भारत वेस्ट इण्डीज के तीन विकेंट से हरा के तिसरको एकदिना जीत लिहलसि आ साथहीसाथ पाँच मैच के सीरीज अपना नामे करा लिहलसि. काल्हु भारत का सोझा जीत खातिर २२६ रन बनावे के लक्ष्य रहल जवना खातिर भारत सात विकेट का नुकसान पर २२८ रन बना लिहलसि जबकि बाइस गो गेंद फेंकल बाकिये रहल.\nसानिया नेहवाल हार के बाहर भइली\nथाइलैण्ड में चल रहल ओपन ग्रांड प्री बैडमिंटन टूर्नामेंट में काल्हु क्वार्टर फाइनल में भारत के सानिया नेहवाल चीन के झुएर्वी ली से सीधा गेम हार के बाहर हो गइल. उनुका साथ ही भारत के चुनौतिओ खतम हो गइल.


तहरा घरे भोज तवन हमरा घरे रोज (बतकुच्चन – १४३) – Anjoria\nतहरा घरे भोज तवन हमरा घरे रोज (बतकुच्चन – १४३)\nJanuary 15, 2014 Editor भाषा 0\nएगो कहाउत ह कि जवन तहरा घरे भोज तवन हमरा घरे रोज. कुछ अइसने भइल रहे जब एके दिन एगो राजा अपना महतारी के सराध का बारे में कहत रहले कि अइसन सराध आजु ले केहू ना कइले होखी. एगो दरबारी कहलसि कि ना हुजूर रउरा से अधिका त हरखुआ कइलसि. राउर त सब कुछ जस के तस पड़ल बा, ओकर त घर जमीन सब बिका गइल. कहे के मतलब कि कवनो दू बात के तुलना हर बेर एके पैमाना प ना कइल जा सके. ओकरा खातिर अनुपात देखे के पड़ेला. काहे कि कवनो बड़का परिवार में रोजे डेढ़ दू सौ आदमी खात होखींहे जबकि पाँच बेकत के परिवार खातिर सौ दू सौ आदमी के खिआवल भोज हो जाई. अइसने एह घरी राजनीति के गोलन में देखल जा सकेला. मीडिया एक गोल के चुन लिहले बिया आ रोजे कवनो ना कवनो बहाने एक गोल के चरचा होखत बा. उनका सादगी के उनका ईमानदारी के. जबकि उनका ला जवन भोज बा तवन कुछ गोल में रोजे होखत आइल बा. ममता बनर्जी के सादगी, ईमानदारी, साधारण गाड़ी से चले, साधारण मकान में रहे, साधारण कपड़ा पहिरे के कवनो मीडिया अतना चरचा कबो ना कइले. गोवा के मुख्यमंत्रि परिकर स्कूटर से चलेलें, अपने फ्लैट में रहेले, सरकारी आवास में कार्यालय चलावेले बाकिर मीडिया उनको चरचा नइखे करत. उ त बस झाड़ूवाला के डंडा उठवले चलत बा. असल में मीडिया अब खुदे एगो गोल हो गइल बा. ओकर आपन मकसद बा, आपन चरखी चलावे के बा. जवना हाँड़ी में ओकरा मीठ लउकत बा ओने चिँउटी जस जूझ पड़त बा. पता ना सही कि गलत एगो गोल मीडिया के साधे के भरपूत कोशिश कइलसि. हर तरह के फायदा दिहलसि आ मीडिया ओकर डुगीओ ढेर दिन ले पिटलसि. बाकिर जब ओकरा लागल कि एह ढिबरी में ढेर दिन जरे लायक तेल नइखे त दोसर मलिकान खोजे निकल पड़ल. ओकरा त कवनो तरह से एगो खास आदमी के रोके के बा.\nतीन दिन बाद संक्रांति बा. एकरा के हमनी का खिचड़ी के पर्व कहीले जा. संक्रांति हर महीने होले. जब जब सूरज एक राशि से निकल के दोसरा राशि में जाले त ओह दिन के संक्रांति कहल जाला. बाकिर संजोग अइसन बनल कि मकर संक्रांति त संक्रांति हो गइल आ बाकी एगारह गो संक्रांति के हमनी का साधारण मान लिहनी. एकरा पीछे के बड़का कारण बा कि मकर संक्रांति जाड़ा पाला से निकल के गरमी का ओर बढ़े के शुरूआत होला. कष्ट से निकल के आराम के जिनिगी के उमेद जगावेला. ओह दिन केहू के याद ना रहे कि आवत बा भंयकर गरमीओ के दिन. मौसम बदली त हमेशा बढ़िए ना होखी कबो कबो खराबो होला. बाकिर मौसम बदललो जरूरी होला. ना बदले त सगरी खेती चउपट हो जाई. जिनिगी नीरस हो जाई. राजनीतिओ के इ संक्रांति काल आइल बा. गुनगुनाइल सबेरा के आस जागल बा. बाकिर आदमी भुला जाता कि फोकट में कुछ ना मिले. एह तरह से ना त ओह तरह से हर चीझ के भुगतान करही के होला. फोकट में कुछ मिले का लालच में आगे बढ़ब त उहे होखी जवन एगो साधु के चिरइयन के भइल रहे. सिखावल पढ़ावल सब याद रहुवे कि शिकारी आएगा, जाल बिछाएगा, दाना डालेगा, लोभ में आ के फँसना मत. कहत दोहरावत रह गइली स चिरई बाकिर बहेलिया के डालल दाना चुगे का फेर में ओकरा जाल में फँसत चल गइली स.\nइ साल देश ला बहुते खास होखे वाला बा. आगे गड़हो बा तनी सम्हारिए के चलब जा. जाई त सभे अपने राहे हम बस सावधान करावत बानी.\nप्रेम विद्रोही सीमा सिंह


महँगी बढ़े में सरकार के कवन दोष – Anjoria\nनवम्बर 22, 2011 भोजपुरी, लस्टम पस्टम\nमहंगी के बढ़े में सरकार के कवनो दोष नइखे. महंगी के काम हऽ बढ़ल. अगर ऊ ना बढ़ी तऽ केहु ओकरा ना चीन्ही ना पूछी. गांव शहर में रहे वाला हर बेकती आपन एगो पहचान राखेला. महंगी भी इहे रास्ता पर चलेले. महंगी लोगन के अभाव में जीये के आ रहे के सलीका बतावेले. ऊ हमनी के आपन सांस्कृतिक परंपरा से जोड़े ले. सेहत खातिर योग कइला से आ जिम गइला से कहीं बेहतर हऽ , महंगी के प्रति पाबंद भइल. हमनी का इंडियन लोग मक्खीचूसी सभत्तर मसहूर बानी सन. हमनी के कम में जोगाड़ से काम चलावे आवेला.\nआपके मालूम होखे के चाहीं कि कइसे हमनी के माई-बाबूजी आपन पेट काट के हमनी के पेट भरल लोग. जहां काम खाली काम चलला भर से चल जाला, उहां निभा ले जाये के चाहीं. लेकिन हमनी का तऽ महंगी पर हो-हल्ला करऽ तानी सन, आंदोलन करऽ तानी सन. सरकार व मंत्रियन के पुतला फूंकऽ रहल बानी सन. ई सब सरासर गलत हऽ. जे बा ओकरा स्वीकार करीं. ओही में गुजारा करीं. अब बेचारी सरकारो का करे. कीमत बढ़ावल ओकर मजबूरी हऽ. ओकर हाथ अंतरराष्ट्रीय दबाव के आगे बंन्हाइल बा. अगर पेट्रोल और डीजल के दाम बढढ़िये गइल त एहमें असमान मुड़ी पर उठा लेवे के जिद का बा? आखिर हमनी का एडजस्टमेंट के फारमूला काहे नइखीं अपनावत सन? हफ्ता में दू दिन ना जाईं अपना गाड़ीं से. गाड़ी के बजाय साइकिल चलाईं. थोड़ा-बहुत पैदल भी चलीं. असल में आपन आदत खराब त हमनिये का कइले बानी सन. हमनी का पैदल चलल बेईज्जती बूझेनी सन. सड़क पर आदमी से जियादा तऽ मोटर बाड़ी सन. का लईका का बड़का सब के आरामदेह सवारी चाहीं. अब जब सभे गाड़िये पर चढ़ी तऽ पेटरउल- डीजल तऽ महंग होखबे करी.\nइहां बात बेबात पर सरकार के पुतला फूंकि देता लोग. लेकिन आपन मन के लगाम ना लगाई लोग. का जरूरी बा कि दूनू बेरा खाइल जाउ. एक बेरा खाईं आ दोसरका बेरा बजरंग बली बोल के सुत जाईं, हफ्ता में दू दिन उपवास करीं. देहो ठीक रही आ पेटो. साथे साथ धरमो होई. एक पंथ दू काज एही के कहाला. अब जान जाईं कि हमनी के महंगी के गारी दे तानी सन. हम तऽ कहेब कि महंगाई के धन्यवाद दीं कि एके संगे कईगो काम करे मोका दे ता.\nजेतना काम लोग सरकार के कोसे में लगावे ला आ जेतना टाइम सरकार के पुतला फूंके में बरबाद करेला ओतना टाइम में! महंगी पर चिंतन करीं आ ओकर मोकबिला करे के उपाय खोजीं तऽ ओकरा के साधे के कई गो रस्ता निकल आई. ई महंगी फहंगी कुछ ना होला, जान जाई ई अपना भीतर के भ्रम हऽ. जइसे इमली पर चुरइल रहला के भ्रम लईकाईं में होत रहे. हमरा तऽ आजु ले महंगी के दरद ना बुझइल. काहेकि हम सरकार के दरद हम बूझऽ तानी. ओकरा इहे एगो काम बा कि महंगाई घटावे में लागल रहो. अरे भाई सरकार के देश चलावे के बा. भले देश नईखे चलत लेकिन ई तऽ ओही के जादू बा कि सब केहु के देश चलत लउकऽ ता. सरकार के साथ दी सभे. अनशन फनशन से आप सभे क्रांतिकारी बन ना जायेब. ना मंहगी घटी आ ना सरकार हटी. अगर ई हटियो गइल तऽ दोसर आई आ उहो इहे करी.\nOne thought on “महँगी बढ़े में सरकार के कवन दोष”\nनवम्बर 23, 2011 को 12:04 पूर्वाह्न पर\nअन्तिम वाक्य ध्यान देवे लाएक बाS। लोग के सोचे के चाहीं…


लोकतांत्रिक पत्रकारिता के आईना हवे ‘कही अनकही’ – Anjoria\nलोकतांत्रिक पत्रकारिता के आईना हवे ‘कही अनकही’\nमार्च 23, 2011 कही अनकही, सन्मार्ग, संपादकीय, हरिराम पाण्डेय\n– प्रो॰ जगदीश्‍वर चतुर्वेदी\nउत्तर-पूर्वी राज्यन अउर पश्चिम बंगाल में हिन्दी पत्रकारिता में लोकप्रिय अखबार ‘सन्मार्ग’ के महत्वपूर्ण भूमिका बा. ई एह क्षेत्र के सबले बड़ हिन्दी अखबार ह. एकर बड़हन पाठक समुदाय एकर सबले बड़ ताकत ह. अहिन्दी भाषी राज्यन में हिन्दी के जनसंचार के भाषा बनवले राखे में एह अखबार के बहुते बड़ भूमिका बा. ई भूमिका तब अउरी बढ़ जाले जब एह राज्यन में हिन्दी विरोध के आंधी चलेले. एह माहौल में देखीं त ‘सन्मार्ग’ हिन्दीभाषियन के भाषायी अउर जातीय पहचान के लोकतांत्रिक आईना ह. सामान्य नागरिक से लेके सत्ता के गलियारन तक एह अखबार के बहुते चाव से पढ़ल जाला.\nहाल ही में हमरा “सन्मार्ग” में सन् 2010 में प्रकाशित सम्पादकीय टिप्पणियन के एगो संकलन ‘कही अनकही’ देखे के मिलल. देखके सुखद आश्चर्य भइल कि जब समाचारपत्रन से संपादक गायब हो गइल होखे, संपादक के पहिचान प्रबंधक जइसन रह गइल होके, अइसनका में हिन्दी के एगो दैनिक के सम्पादकीयन के किताब का रुप में सामने आइल संपादक के गरिमामय पद के मौजूदगी के संकेत दे ता. एह घरी ‘सन्मार्ग’ के संपादक हरिराम पाण्डेय हउवीं. पाण्डेयजी विगत बीसियन बरीस से बेसी से एह अखबार से जुड़ल बानि आ एह अखबार के जनप्रिय बनावे में उहाँके मेधा आ कौशल के बड़हन भूमिका बा.\nकोलकाता से निकले वाला अखबारन में ‘सन्मार्ग’ अकेला अखबार ह जवन अपना पाठकन के संख्या में लगातार बढोतरी का साथे अपना सर्कुलेशन अउर विज्ञापनों से होखे वाली आमदनी में निरंतर इजाफा कइले बा. एह दौरान कई गो दोसरो नया हिन्दी अखबार आपन कोलकाता संस्करण शुरु कइले बाड़े बाकिर ‘सन्मार्ग’ के लोकप्रियता का ग्राफ में ओहसे कवनो कमी नइखे आइल. एह समय कोलकाता से प्रभातखबर, दैनिक जागरण, नई दुनिया, राजस्थान पत्रिका, विश्वमित्र, जनसत्ता, छपते-छपते वगैरह अनेके दैनिक प्रकाशित हो रहल बा. एहसे कोलकाता के हिन्दी प्रेस में स्वस्थ प्रतिस्पर्धा के विकास भइल बा.\n‘कही अनकही’ संकलन में ‘सन्मार्ग’ में सन् 2010 में प्रकाशित सम्पादकीयन के बिटोर कइल गइल बा. एह संकलन में एके गो कमी बा कि एकरा में संपादकीय टिप्पणी का साथे प्रकाशन तिथि नइखे दिहल. दे दिहल गइल रहीत त अउरीनीक रहीत. एहसे मीडिया पर रिसर्च करे वालन के ढेरहन मदद मिलित. ई एक तरह के शोध स्रोत सामग्री बावे.\nसामान्यतौर पर संपादकीय टिप्पणियों का बारे में ‘लिखऽ आ भूला जा’ के भाव रहेला बाकिर एह संकलन के प्रकाशन ‘लिखऽ अउर याद राखऽ’ का परंपरा में एह टिप्पणियन के चहुँपा दिहले बा. संपादकीय टिप्पणियों में जवना नजरिया के प्रतिपादन कइल गइल बा ओकरा से एगो बात साफ झलकत बा कि सम्पादक अपना नजरिया ले कवनो खास विचारधारा में बांधके नइखे राखत. एहसे उलट अलग अलग किस्म के विचारधारात्मक नजरिया का साथ ओकर लीला सामने आवत बाड़ी सँ. एहमें बुनियादी बात बा सम्पादकीय के लोकतंत्र खातिर वचनवद्धता. लोकतांत्रिक नजरिया का आधार पर अलग अलग विषयन पर कलम चलावत संपादक सचेत रूप से ‘सन्मार्ग’ के सभकर अखबार बना दिहले बा.\nसमाचारपत्र के संपादकीय आमतौर पर अखबार के दृष्टि के आईना होखेला. एहसे अखबार के नीतिगत रूझान के पता चलेला. ‘कही अनकही’ में विभिन्न विचारधारा का सवालन पर संपादकीय अंतर्क्रिया संपादकीयन के विचारधारात्मक बंधन से आजाद रखले बा. एह टिप्पणियन में मुद्दाकेन्द्रित नजरिया व्यक्त भइल बा. एह चलते संपादकीय के सीमो के प्रच्छन्नतः रेघरियावे में मदद मिलऽता. पत्रकारिता का पेशा का मुताबिक संपादक कवनो एगो विचारधारा भा दल विशेष के प्रति निष्ठावान ना हो सके. बाकिर समाचारपत्रन के संपादकन के आपनो विचारधारात्मक निष्ठा होली सँ जवना के ऊ समय समय पर व्यक्त करत रहेलें.\nसंपादकीय टिप्पणियां संपादकमंडल के सामूहिक पहचान से जुडल होली सँ. ऊ केहू एक आदमी के ना होखे. जवना टिप्पणियन का साथे नाम रहेला ऊ ओह लेखक के मानल जाले बाकिर संपादकीय टिप्पणियन के संपादकीय का रूप में अनाम छापा जाला आ ओकरा के अखबार के आवाज कहल बेसी ठीक रही. एकरा बाबजूद एह अखबार के संपादक होखला का नाते हरिरामे पाण्डेय एह संपादकीय टिप्पणियन खातिर जबाबदेह बानी आ ई टिप्पणी उनुकर निजी पत्रकारीय समुझ के दरशावत बाड़ी सँ.\n‘कही अनकही’ के खासियत ई बा कि एह बहाने पहिला बेर भारत के कवनो हिन्दी अखबार के सम्पादकीय टिप्पणियन के किताब का रुप में देखे के हमरा अवसर मिलल बा. हिन्दी संपादकन में संपादकीय टिप्पणियन के पुस्तकाकार रूप में छापे के परंपरा नइखे रहल. बेहतर रही दोसरो दैनिक अखबारन के संपादक एहसे प्रेरणा लेसु.\nउपर दिहल टिप्पणी प्रो जगदीश्वर चतुर्वेदी अपना ब्लाग jagadishwarchaturvedi.blogspot.com पर हिन्दी में लिखले बानी. चूंकि हरिराम पाण्डेय जी के रचना अँजोरियो पर नियमित रुप से छपेले एहसे जरुरी लागल कि एह टिप्पणीओ के सभाका सोझा ले आवल जाव. प्रो॰ जगदीश्‍वर चतुर्वेदी कलकत्‍ता वि‍श्‍ववि‍द्यालय के हि‍न्‍दी वि‍भाग में प्रोफेसर हईं. संपर्क करे खातिर jagadishwar_chaturvedi@yahoo.co.in\nअँजोरिया एह मामिला में बाकी भोजपुरी वेबसाइटन से अलग हो जाले कि ई खाली भोजपुरी का संदर्भ में ना सोचे बलुक अपना व्यापक सोच के भोजपुरी में पेश करेले. कह सकीलें कि भोजपुरी खातिर सबकुछ से बेसी भोजपुरिये में सबकुछ अँजोरिया के नीति रहल बा.\nOne thought on “लोकतांत्रिक पत्रकारिता के आईना हवे ‘कही अनकही’”\nमार्च 25, 2011 को 2:18 अपराह्न पर\nकही-अनकही के बारे में अंजोरिया पर पढ़ कर अच्छा लगा…ओ पी जी को इसके लिए धन्यवाद…..हरिराम पांडे जी की यह पहल सार्थक व अन्य दैनिकों के लिए मार्गदर्शक साबित होगी।


मायावती सरकार – टटका खबर\nदस पाँच लड़िका एक संतोष गदहा मरलें कवनो ना दोष\nमुख्यमंत्री अखिलेश यादव मायावती सरकार का शासन काल में चार हजार करोड़ के घोटाला के बात का कह दिहलें कि बसपा छनछना गइल बिया. बुध का दिने बसपा का तरफ से सफाई दिहल गइल कि एनआरएचएम घोटाला में मायावती के कवनो हाथ ना रहल. ऊ कवनो कागजात पर ना त दस्तखत कइले बाड़ी ना ओकर\nपिछला सरकार घोटालन के सरकार रहल\nमंगल का दिने हज यात्रियन के लॉटरी निकाले का मौका पर उत्तरप्रदेश के मुख्यमंत्री अखिलेश यादव कहलन कि पिछला सरकार घोटालन के सरकार रहल आ ओहमें नाहियो त चालीस हजार करोड़ के घोटाला भइल बा. कहलन कि गँवे गँवे एह घोटालन के परत उघड़े लागल बा आ जल्दिए कुछ अउरी घोटाला सामने आ सकेला. अखिलेश


‘लंठ’ के संगीतमय मुहूर्त भइल | CinemaBhojpuri.in\n‘लंठ’ के संगीतमय मुहूर्त भइल\nAugust 3, 2012 - इण्डस्ट्री न्यूज, गीत संगीत\n- Tagged: लंठ\t- no comments\tपिछला दिने मुंबई के ‘कृष्णा स्टूडियो’ में भोजपुरी फिल्म ‘लंठ’ के भव्य संगीतमय मुहूर्त पूजा-हवन क बाद गीत रिकार्ड करके कइल गइल. मशहूर गायक उदित नारायण अउर पामेला जैन के आवाज में गावल एह गीत के संगीत रहल के. रत्नेश के. फिल्म के गीतकार हउवें सतीश तिवारी, महेश कुमार झा अउर राजेश पाण्डेय. पटकथा आ संवाद लेखक: बालकृष्ण सिंह अउर अविनाश पाण्डेय. कैमरा: जगमिंदर हुंदल के बा. मुख्य भूमिका में राजेश कुमार, संजय पाण्डेय, मनोज सिंह टाइगर, बालेश्वर सिंह, अक्षय सिंह, समर्थ चतुर्वेदी, दुर्गेश पाण्डेय, अमरीश सिंह, पुष्पा वर्मा, रामजी मिश्र, विनोद त्रिपाठी, उमाकांत रॉय, पंकज कुमार, ऋतू शास्त्री, श्वेता मिश्र, अर्चना सिंह, श्यामली श्रीवास्तव, श्वेता सिंह, अश्वनी राठौड़, साहिल, वाहिद भाई, सोनम अरोरा, प्रीटी सिंघानिया, अरविन्द तिवारी अउर शत्रुघ्न सिंह बाड़ें. मुहुर्त का मौका पर मुख्य अतिथि रहलें समीर अन्जान, श्रवण (संगीतकार), उदित नारायण, पामेला जैन, हरीश भाई, गोपाल श्रीवास्तव, मनोज सिंह (नाहर स्टेट), बृजेश सिंह, संजय सिंह, अरविन्द गुप्ता, रेखा गुप्ता, राजेश मिश्रा (गीतकार), पिंटू सिंह अउर अनूप जैसवाल वगैरह.\nमिलत जुलतले दही… (2)पी.जे.म्यूजिक ‘गोला बारूद’ के अधिकार खरीदलसि (2)‘नरजिस म्यूजिक’ जारी कइलसि ‘दामाद चाही फ़ोकट में’ के आडिओ (2)ओम झा के नवाजल गइल बेस्ट म्यूजिक डायरेक्टर अवार्ड से (2)“खुद्दार” के संगीत वेव म्यूजिक पर जारी भइल (2)To the official site of Related Posts via Taxonomies.\tLeaveaReply Cancel reply


‘‘मैडम आई लव यू’’ पाखी हेगड़े – Anjoria\nसिनेमा भोजपुरी के अव्वल अदाकारा पाखी हेगड़े निर्माता करूणेश कश्यप के भोजुपरी फिलिम ‘मैडम जी आई लव यू’ में एगो ग्लैमरस रोल में नजर अइहें. एह फिलिम में पाखी के अलगे अवतार देखे के मिली दर्शकन के. नायक बाड़ें पंकज केसरी.\nशूटिंग एही महीना सितम्बर से शुरू होंखे वाला बा.


sushil-singh-1 - Latest hindi news, हिंदी न्यूज़ लाइव on News18 हिंदी\nहोम » बाइलाइन » सुशील सिंह\nतीन दशकों से अधिक समय की अखबार और टीवी की पत्रकारिता का अनुभव. कोलकाता के संडे मेल और रविवार जैसे संस्थानों से जुड़े रहे. दिल्ली में भी लंबे समय तक अखबारों और टेलीविजन में पत्रकारिता.\nDelhi News: याचिका में बोर्ड ने कहा था कि उसकी संपत्ति के प्रभावित होने की आशंका है. दिल्ली वक्फ बोर्ड ने अपनी याचिका में पुनर्विकास परियोजना कार्य वाले इलाके में अपनी छह संपत्तियों के संरक्षण का आग्रह किया है. इसमें मानसिंह रोड पर मस्जिद जाब्ता गंज, रेड क्रॉस रोड पर जामा मस्जिद, उद्योग भवन के समीप सुनहरी बाग रोड मस्जिद, मोतीलाल नेहरू मार्ग के पीछे मजार सुनहरी बाग रोड, कृषि भवन परिसर के भीतर मस्जिद कृषि भवन और उप राष्ट्रपति के आधिकारिक आवास के भीतर स्थित मस्जिद वाइस प्रेसिडेंट शामिल है. ...\nदिल्ली-एनसीआर December 1, 2021, 5:04 pm IST\nएक बार एगो पत्रकार महोदय पूछलें कि आप पर जातिवादी होने का आरोप लगता है त तपाक के कहलें- मैं जातिवादी नहीं हूं. इस देश का गृहमंत्री जातिवादी है. उ काहे लाला कि बेटी से बियाह किया....\nउत्तर प्रदेश, बिहार, झारखंड April 17, 2021, 6:19 pm IST\nउत्तर भारत में बा देश भर में रहे वाला उत्तर भारत के लोग चइत के पहिला दिन ही होली मनावे ला. अउर विक्रम संवत के हिसाब से एही दिन से हिंदू कलंडर क नया साल शुरू हो जाला. मजे क बात इ ह कि बंगाल में रहे वाला उत्तरी भारत के लोग भलेहू चइत क पहिला दिने होली मनावत होखे लेकिन बंगाली हिंदू समाज फागुन पूर्णिमा के होली मनावे ला....\nदेश, बिहार, भोजपुरी न्यूज़ April 16, 2021, 4:27 pm IST\nबिहार के भोजपुरी बोले वाला इलाका रोहतास में जनमल अउर बक्सर पलल बढ़ल भोजपुरिया भाई पीके माने प्रशांत किशोर (Prashant Kumar) गुजरात से लेके पंजाब अउर दिल्ली से लेके बिहार अउर आंध्र प्रदेश तक भाजपा, कांग्रेस, जनता दल, आप से लेके वाईएसआर कांग्रेस के चुनाव जितवा चुकल हउअन....\nदेश, बिहार, झारखंड April 8, 2021, 3:48 pm IST\nBhojpuri: अगर लागू भइल NRC त असम के 15000 भोजपुरी लोगन क का होई?\nपचासों साल से असम में रहे वाले बिहार अउर पूर्वांचल के भोजपुरिया समाज के लोगन खातिर इ भारी बेइज्जती वाला बात ह कि उनकर 15000 भाइयन के नागरिकता रजिस्टर से बाहर कर दिहल गइल. उनकरा खातिर इ चिंता क बातो ह कि उनकर आपन भाइयन का भविष्य का होई....\nदेश, भोजपुरी न्यूज़ April 2, 2021, 9:47 pm IST\nबुरा न मनिहा इ बनारसी होली ह\nBanarasiya Holi Special: फागुन क महीना में रंगभरी एकदशी के दिने से ही भांग ठंडई अउर पान क गिलौरी क संगत के साथे ढोल मंजिरा क ताल पर जब जोगिरा क सारा र र र र र पर लोग झूमे लगे लं त समूचा काशी झूमे लगेगा....\nउत्तर प्रदेश, भोजपुरी न्यूज़ March 29, 2021, 2:48 pm IST\nलालू जी रंग मस्ती में डूबल सब कर कपड़ा फड़वाएं लगलें. मुख्यमंत्री आवास पर जुटल सब लोग हंसी ठठा के साथे एक दोसरा क कपड़ा फाड़े अउर फड़वाएं. अंत में लालू प्रसाद क भी कपड़ा फड़ा जाए....\nउत्तर प्रदेश, बिहार, झारखंड March 25, 2021, 3:51 pm IST\nहोली एगो अइसन परब ह जेमे छोट बड़ बूढ़ सबिका क मन में उमंग भर जाला. एमे अउर रंग डालेला मर मिष्ठान. अइसे त मर मिठाई के बिना हमनी क कौअनो परब त्योहार पूरा न होला. होली में त मर मिठाई क एगो अलगे स्थान ह. खाए पिये वाला इ परब, पुआ अउर गुजिया जइसन मिष्ठान क सवाद बिना पूरा ना हो सकेला....\nउत्तर प्रदेश, बिहार, झारखंड March 23, 2021, 12:34 pm IST\nगैर बंगाली वोटरन में बिहार अउर पूर्वांचल क भोजपुरिया समाज के भी रिझावे क ओकर परयास चल रहल ह. एही के चलिते कलकत्ता अउर ओकर आसे पासे बसल बिहारी अउर पूर्वांचली लोगन खातिर ममता दीदी क पार्टी की ओर से भोजपुरियन क प्रिय भोजन लिट्टी चोखा क भोज क आयोजन जगहे जगहे कइल जा रहल ह उहो कई दौर में....\nउत्तर प्रदेश, बिहार, झारखंड March 17, 2021, 2:35 pm IST\nबंगाल क वामपंथी दल भी सालों से धर्म बा धार्मिक विचारधारा से दूरी बनवले रहे. देश क सेकूलर संविधान के बादो बंगाल क वामपंथी दल सब धर्म के समान भाव से नाही देख कर सब धर्म से दूरी बनवले रहे. कहे क माने इ कि बंगाल में तीन दसक तक वामपंथी राज में कौअनों धर्म के खुश बा नाराज करे क कौअनों परयास नाही भइल....\nदेश, भोजपुरी न्यूज़ March 12, 2021, 1:45 pm IST\nबंगाल में चहू ओर महाजोट क दमदार परचार क चलिते मुकाबला जोरदार लगत रहे लेकिन जब रेजल्ट आइल त तृणमूल कांग्रेस 2011 के चुनाव से भी अधिका सीट आइल उहो अकेले लड़ के जबकि पिछला चुनाव में उ कांग्रेस के साथे मिल के लड़ल रहे....\nउत्तर प्रदेश, बिहार, झारखंड March 9, 2021, 3:06 pm IST\nदिन पर दिन कमजोर होत जात कांग्रेस संगठन के मजबूत कइल जरूरी ह लेकिन चुनाव के समय कांग्रेस नेतवन क खुला मंच से आपन कमजोरी उजागर कइल पार्टी के अउरो कमजोर करी. उहो तब जब पार्टी हाईकमान की ओर से जून में संगठन चुनाव करा के नया मुखिया चुने क घोषणा हो चुकल ह. ...\nउत्तर प्रदेश, बिहार, झारखंड March 4, 2021, 5:48 pm IST\nबंगाल चुनाव में जुबानी जंग त चलते बा, लेकिन देवाल के जंग भी खूब लड़ल जा रहल बा. अब रउआ सोचत होखब कि ई देवाल के जंग का ह त बता दीहीं कि चुनावी तारीख क घोषणा होवे से पहिले ही सगरो राजनीतिक दल देवाल पर कुछो न कुछो नारा संदेस लिख ओपर आपन कबजा जमा लेलन....\nभोजपुरी न्यूज़ March 2, 2021, 3:26 pm IST\nइ चुनाव में भी अगर इहे हाल रहल त भाजपा के लाभ त होइबे करी. ऊपर से अगर मुलसमानन क वोट में खोट होइल त तृणमूल कांग्रेस के अउर नुकसान होई. ओकर नुकसान मतलब भाजपा क पौ बारह....\nउत्तर प्रदेश, बिहार, भोजपुरी न्यूज़ February 27, 2021, 3:08 pm IST\nBhojpuri Spl: बंगाल चुनाव के दुर्गा बनाम राम बनावे क परयास, केकरा मिली सफलता\nबंगाल क चुनावी लड़ाई में भाजपा क नेता जाने अनजाने में राम क महातम दुर्गा से अधिका बता के एगो नया वितरना के जनम दे देले ह. देस दुनिया जाने ला कि बंगाल में दुर्गा क महातम का ह. बंगाली हिंदू खातिर दुर्गापूजा से बड़ कउनों परब तयोहार ना ह. अब एकर परिणाम का होई......\nउत्तर प्रदेश, बिहार, भोजपुरी न्यूज़ February 23, 2021, 12:05 pm IST


कामर्शियल एक्शन फिलिम ह ‘लड़ाई’ – हैदर काज़मी – Anjoria\nसिनेमा भोजपुरी के रियल रंगबाज हैदर काजमी आपन शुरूआत त हिंदी फिलिमन से कइले रहलें बाकिर जबसे सिनेमा भोजपुरी में डेग धइले बाड़ें तबे से लगातार सफल फिलिम देत आवत बाड़ें. अब ले ‘रंगबाज’, ‘कालिया’, आ ‘बिगुल’ जइसन अनेके फिलिमन से अपना अभिनय के रंग जमा चुकल अभिनेता हैदर काजमी अब ‘लड़ाई’ आ ‘प्रतिघात’ नाम के फिलिमन में आवत बाड़ें. ‘लड़ाई’ में हैदर काजमी के मुख्य भूमिका बा, त ‘प्रतिघात’ में मेहमान भूमिका में बाड़ें. पिछला दिने हैदर काजमी से मुलाकात भइल त एह फिलिमन के अलावा अउरिओ कई मुद्दा पर बात भइल. ओही बातचीत के कुछ अंश एहिजा दिहल जात बा.\nहैदर काजमी जी, आजु काल्हु रउरा ‘लड़ाई’ के बहुते चरचा बा. आखिर कइसन बा ई फिलिम आ एहमें आपके किरदार कइसन बा ?\nदेखीं, ‘लड़ाई’ फिलिम पूरा पूरी कामर्शियल एक्शन आ खांटी भोजपुरिया फिलिम बा. खास कर के ई दू गो हीरो के कहानी बा जे पहिले त बढ़िया दोस्त रहलें बाकिर कुछ स्थानीय मुद्दा पर दुनु के टकराव होत बा आ शुरु हो जाता एगो लड़ाई. एह में अलग से कवनो खलनायक नइखे. कहीं त एकर हीरोवे नायक आ खलनायक दुनु बाड़ें. दुनु के भूमिका शुरू में निगेटिव बा जवन बाद में पॉजिटिव हो जात बा. इहो जान जाईं कि एहमें दर्शकन के अनेके खतरनाक एक्शन स्टंट देखे के मिली.\nफिल्म ‘लड़ाई’ के निर्माता-निर्देशक आ बाकी कलाकारन क बारे में कुछ ?\nनिर्माता हउवें के.के. तिवारी आ निर्देशक आनंद डी. गहतराज. कलाकारन में हमरा अलावे अंजना सिंह, विशाल तिवारी आ नवोदित नूरी शेख के खास भूमिका बा. फिलिम करीब पूरा हो चुकल बा आ जून जुलाई ले रिलीह होखे के उमेद बा.\nहैदर जी, आप त ‘प्रतिघात’ फिलिमो में आवे वाला बानीं ?\nजी, एहमें हमार भूमिका मेहमान कलाकार के बाकिर बहुते खास बा. निर्माता नीरज यादव अहिरा के एह फिलिमो के निर्देशन आनंद डी. गहतराजे के बा. एहमें हम एगो इन्स्पेक्टर के भूमिका में बानी आ फिलिम मई में रिलीज होखे वाली बा.\nआनंद गहतराज के निर्देशन में लगातार दू गो फिलिमन में काम कइला के अनुभव कइसन रहल ?\nबेहद लाजवाब अनुभव रहल. दरअसल, उहाँ के बहुते सुलझल हईं आ बेहद शांति से काम करीलें. उहाँ के सीनियर निर्देशक होखला का साथही राष्ट्रीय पुरस्कार से नवाजलो हईं.\nआप अपना भूमिका के चुनाव कइसे करीलें ?\nदेखीं, हम हर तरह के भूमिका कइल ना चाहीं आ वइसने भूमिका चुनीलें जवन हमरा पर्सनेलिटी आ पसंद का हिसाब से होखे. मतलब कि जबले कवनो स्क्रिप्ट भा किरदार हमरा मन के छू ना लेव, तबले ओकरा के हम सकारी ना.\nहैदर जी, ‘लड़ाई’ आ ‘प्रतिघात’ त अब रिलीज होखे वाली बाड़ी सँ. बाद के तइयारी का बा ?\nहाल-फिलहाल त एह फिलिमन के प्रमोशन में लागल बानी. एहसे फुरसत मिली त निर्माता गोपी यादव के फिलिम ‘दुल्हिन’ के शूटिंग शुरु करब. एहमें हमरा साथे रहीहें रानी चटर्जी.\nOne thought on “कामर्शियल एक्शन फिलिम ह ‘लड़ाई’ – हैदर काज़मी”


Bhojpuri Actress Kajal Raghwani Birthday Know Interesting Story Bhojpuri के क्यूट हिरोइन काजल राघवानी के ह जन्मदिन, पढ़ीं उनकर रोचक कहानी – News18 Hindi\nगुजराती सिनेमा (Gujrati Cinema) से आके भोजपुरी सिनेमा (Bhojpuri Cinema) में आपन सिक्का जमावे वाली काजल (Kajal Raghwani) अन्य अभिनेत्रियन लेखां नइखी जे दोसरा भाषा के इंडस्ट्री से अइली, कुछएक फिल्म करके वापस अपना इंडस्ट्री में लौट गइली. उ 2011 में भोजपुरी सिनेमा में पदार्पण कइली आ लगातार दस साल से इहाँ आपन जादू चढ़वले बाड़ी.\nLast Updated : July 20, 2021, 10:46 IST\nभोजपुरी सिनेमा भले पुरुष प्रधान इंडस्ट्री होखे बाकिर इहाँ के हिरोइन के जलवा भी कम नइखे. पुरनका ज़माना के कुमकुम, पद्मा खन्ना, नाज़, प्रेमा नारायण, गौरी खुराना आ मीरा माधुरी आदि से लेके नयका जमाना के श्वेता तिवारी, रानी चटर्जी, रिंकू घोष, पाखी हेगड़े, आम्रपाली दुबे अक्षरा सिंह आ काजल राघवानी ले कई गो अदाकारा के अदा पर भोजपुरिया दर्शक फिदा होत रहल बा. आज नयका दौर के हिट हिरोइन काजल राघवानी के जन्मदिन ह.\nकाजल राघवानी अपना मनमोहक मुस्कान अउरी भोली भाली सूरत से सिनेमा प्रेमी के दीवाना बनवले बाड़ी. गुजराती सिनेमा से आके भोजपुरी सिनेमा में आपन सिक्का जमावे वाली काजल अन्य अभिनेत्रियन लेखां नइखी जे दोसरा भाषा के इंडस्ट्री से अइली, कुछएक फिल्म करके वापस अपना इंडस्ट्री में लौट गइली. उ 2011 में भोजपुरी सिनेमा में पदार्पण कइली आ लगातार दस साल से इहाँ आपन जादू चढ़वले बाड़ी. अक्सर चुलबुली लइकी भा साधारण गंवई लइकी के रोल में काजल के दर्शक खूब पसंद कइले बाड़ें. हालांकि उ शहर के मॉडर्न लइकी के किरदार में भी नजर आइल बाड़ी आ ओकरा के बढ़िया से निभवले भी बाड़ी. बाकिर उनके रूप अउरी लुक में जवन भोलापन अउरी मासूमियत बा ओकरा चलते गाँव के चंचल सुकुवार लइकी के रोल उनका पर खूब फबेला.\nभोजपुरी के शीर्ष अभिनेत्री मानल जाये वाली काजल के जन्म महाराष्ट्र के पुणे में 20 जुलाई 1990 के भइल. काजल के कबो अइसन कवनो सपना ना रहे कि उ अभिनेत्री ही बनिहें. बाकिर, उनके पापा के बड़ा मन रहे कि काजल टीवी पर लउकस. उ जब भी टीवी पर कवनो फिलिम भा शो देखस त कहस कि हमार काजल कब टीवी पर लउकी. काजल अभी छोटे रहली तबे उनका के अभिनय के काम दिआवे खातिर उनके माई बड़ा कोशिश कइली. एकर नतीजा ई भइल कि 11 साल के उमिर में उनके एगो मराठी फिल्म में छोट सा रोल मिलल आ ई उनके स्क्रीन पर डैब्यू रहे. काजल बाद में कई गो टीवी शो में छोट मोट रोल कइली. उ स्टार प्लस के डांस रियलिटी शो डांस प्लस में भी हिस्सा लेहले रहली. काजल कई गो साक्षात्कार में ई कहले बाड़ी कि उ अभियो अपना मम्मी के साथे ही शूटिंग पर जाली. उ जब स्ट्रगल करत रहली तब भी मम्मी हरदम उनका साथे रहस. एक तरे उनके माई भी साथे में संघर्ष कइले बाड़ी कि उनके बेटी के सपना पूरा हो सके. दरअसल काजल के शुरुआत चाइल्ड आर्टिस्ट के रूप में हो गइल रहे, एही से उनके हमेशा मम्मी के साथ मिलल. काजल के परिवार, आस-पास के लोग अउरी रिश्तेदारन के ताना सुनला के बादो उनके हिरोइन बने खातिर सपोर्ट कइलस.\nकाजल जब 16 साल के भइली त उनके गुजराती फिल्मन में हीरोइन बने के ऑफर आवे लागल आ उ उहाँ लगातार फिल्म करे लगली. धीरे-धीरे उनके पहचान गुजराती हिरोइन के रूप में होखे लागल. लगभग 25 गो ले गुजराती फिल्म कइला के बाद साल 2011 में काजल के करियर के रास्ता मुड़ल. जब उ एगो गुजराती फिल्म के शूटिंग करत रहली तबे उनके एगो मित्र विपुल शाह उनके फोटोशूट खातिर मुंबई बोलवलें. जब उ मुंबई अइली त पता चलल कि उनके एगो भोजपुरी फिल्म में रोल खातिर बोलावल गइल बा. काजल के मुलाकात फिल्म के लेखक-निर्देशक अजय ओझा से भइल. उ एगो भोजपुरी फिल्म नया हीरो के लेके बनावत रहलें आ उनके एगो नया चेहरा के तलाश रहे. उ जब काजल से मिललें त उनके रूप अउरी देह-धाजा रोल खातिर परफेक्ट बुझाइल आ उनके फिल्म में हिरोइन के रोल मिल गइल. फिल्म के नाम ‘सुगना’ रहे आ साल 2011 में रिलीज भइल. ‘सुगना’ काजल राघवानी के अलावा आदित्य ओझा के भी डैब्यू फिल्म रहे. एह फिल्म में दुनू जाना कॉलेज के लव बर्ड्स के रोल में रहे लोग. आदित्य उहे जे एह बेरा कलर्स के हिट शो नमक इश्क का में लीड रोल करत बाड़ें. काजल के भोजपुरी बोले ना आवत रहे. बाकिर फिल्म के लेखक-निर्देशक उनके बड़ा मदद कइलें. हालांकि अब काजल राघवानी स्क्रीन पर ठीक ठाक भोजपुरी बोल लेली.\nउनके पहिला भोजपुरी फिल्म कुछ खास कमाल ना देखवलस लेकिन काजल पर इंडस्ट्री के नजर पड़ गइल. ओकरा बाद उनके आदित्य ओझा के साथही रिहाई फिल्म मिलल. फेर उ प्रतिज्ञा2में नजर अइली. काजल दर्शक के दिल में जगह तब बनवली जब उनके 2015 के फिल्म ‘पटना से पाकिस्तान’ में एगो गाँव के लड़की के रोल मिलल. स्क्रीन स्पेस त कम रहे बाकिर उ कमाल देखवलस. फेर पवन सिंह के साथे उनके 2016 में फिल्म ‘भोजपुरिया राजा’ आइल जवन खूब सफल भइल. ओकर एगो गाना ‘छलकता हमरो जवनिया ए राजा’ एतना हिट भइल कि काजल के लोकप्रियता अचानक बढ़ गइल आ उनके लोग चेहरा अउरी नाम दुनू से चिन्हे लागल.\nकाजल के जोड़ी 2016 में ही खेसारी के साथे फिल्म जानेमन में बनल आ तब से लगातार5साल से चलत आ रहल बा. दुनू जाना साथे लगभग 20 गो ले फिल्म कर लिहले बा लोग. खेसारी लाल यादव के साथे उनके एतना फिलिम अइला के कारण काजल आ खेसारी के जोड़ी हिट रहल बा. दुनू जाना के ऑन-स्क्रीन केमिस्ट्री भी भोजपुरिया दर्शक के बड़ा पसंद आवेला. हालांकि आजकल दुनू जाना के जोड़ी के खटकला के चर्चा गरम बा. फिल्म ‘लिट्टी चोखा’ के बाद से दुनू जाना में अनबन भइला खबर वायरल बा. एकरा के बल तब अउरी मिलल जब काजल लिट्टी चोखा के प्रोमोशनल ईवेंट में ना लउकली. बाद में खेसारी के बयान भी आइल कि हमनी के साथी कलाकार होखला के अलावा अच्छा दोस्त भी बानी जा, जल्दिये साथे काम करब जा. हालांकि लिट्टी चोखा के रिलीज कोरोना के वजह से टालल गइल बा.\nकाजल एगो साक्षात्कार में कहले रहली कि सिनेमा में राजनीति से उनके भी बहुते परेशानी भइल बा. कई बार उनका के फिल्म से हटावे के भी कोशिश भइल. हालांकि काजल के नाम एह ताजा विवाद के अलावा कबो कवनो विवाद से जुड़ल नइखे. अउरी, ना ही काजल के केहू के साथे अफेयर के ही चर्चा भइल बा.\nकाजल राघवानी के भोजपुरी फिल्म अवार्ड्स में कवनो भरोसा नइखे. उ एगो साक्षात्कार में कहली कि भोजपुरी में अगर रउआ स्टेज पर परफ़ॉर्मेन्स देब त अवॉर्ड मिली, फिलिम केतनो बढ़िया कर ली ओकर अवॉर्ड ना मिलेला.\nकाजल राघवानी के उल्लेखनीय फिल्मन में भोजपुरिया राजा, मेहंदी लगा के रखना, तेरे जैसा यार कहाँ, मुकद्दर, दीवानापन,, आशिक आवारा, संघर्ष, कुली नम्बर 1 आदि बा. आज उनके जन्मदिन पर काजल के भविष्य खातिर ढेर सारा शुभकामना!\n(लेखक मनोज भावुक भोजपुरी साहित्य और सिनेमा के जानकार हैं.)\nBhojpuri Bhojpuri News Kajal Raghwani


रिंकू घोष आजुकाल्ह थाना के चक्कर लगावत बाड़ी. – Anjoria\nना, ना. घबड़इला के जरुरत नइखे. रिंकू ना त कवनो अपराध कइले बाड़ी ना ही कवनो अपराध के भुगतले बाड़ी. ऊ त एगो नया धारावाहिक “धनिया के थाना” में एगो टपोरी पुलिस इन्सपेक्टर के किरदार करत बाड़ी. उनकर किरदार देखि के दर्शक “एफआईआर” धारावाहिक के महिला पुलिस इन्सपेक्टर के याद करे लगीहें. काम त रिंकू के अतना कमाल के बा कि दर्शक हँसत हँसत लोटपोट हो जइहें. एह धारावाहिक के एगो नया शुरु होखे जा रहल टीवी चैनल खातिर बनावल जा रहल बा. शो के शूटिंग में ढेरे पुलिस वालो काम करत बाड़न जिन लोगन के कहना बा कि अगर थाना मे अइसनका अधिकारी मिले लागसु त जिनिगी मजेदार बनि जाई आ पुलिस के नौकरी काटे ना दउड़ी.\nगुण्डई राज के संगीत रिलीज भइल


सिनेमा भोजपुरी के टाईगर हउवें पवन सिंह – Anjoria\nसिनेमा भोजपुरी के टाईगर हउवें पवन सिंह\nअगस्त 20, 2012\nभोजपुरी अभिनेता पवन सिंह एक बेर फेरू साबित कर दिहलन कि उहे असल टाईगर हउवन सिनेमा भोजपुरी के. उनुका चाहे वालन में उनुकर अइसन क्रेज बा जे उनुकर फिलिम देखे दर्शकन के हजूम उमड़ पड़ेला. हालही में रिलीज पवन सिंह के फिलिम ‘डकैत’ के सफलता के आलम ई बा कि सगरी सिनेमा हाल में शो शूरु होखे से एक घंटा पहिलही हाउस फुल हो जात बा.\nफिल्म डकैत देखे ला भिवंडी समेत मुंबई के तमाम सिनेमाघरन में हालात ई रहुवे कि लगभग डेढ़ डेढ़ हजार लोग सिनेमाघर के बहरी टिकट खरीदे खातिर लाइन में रहलें. रमजानो का महीना में तमाम सिनेमा घर हाउस फुल चलत बाड़ी सँ. प्रीमियर ला जब मुंबई आ भिवंडी के सिनेमाघरन में पवन सिंह फिलिम के पूरा टीम संगे चहुँपलें त उनकर एक झलक देखे खातिर हजारन के भीड़ उमड़ पड़ल. भीड़ सम्हारे ला पुलिस के लाठी भाँजे पड़ल. अगल बगल का घर का छतो पर से लोग एह भोजपुरिया टाईगर के दीदार करत रहलें.\nमिथिला टॉकीज के बैनर में बनल ‘डकैत’ के निर्माता मनोज चौधरी आ निर्देशक रवि भूषण हउवें.\n(शशिकांत सिंह रंजन सिन्हा के रपट से)\nअंजना सिंह के डबल धमाका\n‘रंग दे प्यार के रंग में’ झलकी सीमा सिंह के नृत्य कौशल\nOne thought on “सिनेमा भोजपुरी के टाईगर हउवें पवन सिंह”\ndharmendra kumar कहते हैं:\nसितम्बर 26, 2012 को 1:22 अपराह्न पर\nPAWAN BHAI RAUWA AGO ORIGINAL FACEBOOK ID BANAI .AUR RAUWA OKRA KE REGULAR UPDATE KARAT RAHI….HUMNI KE BARA MAN BA AAPAN BHOJPURIA LAAL KE BARE ME JANE KE


हुआवेइ Ascend G300 Price in India, Full Specs - February 2020 | Digit\nहुआवेइ Ascend G300\nRelease Date : 30-Apr-2012\nPrice : 9,594\nCurrent Best Price of हुआवेइ Ascend G300 is ₹ 0\nहुआवेइ Ascend G300 Specifications\nमॉडल : Ascend G300\nLaunch date (global) : 5/1/12\nउत्पाद के नाम : Huawei Ascend G300\nCPU : ARM A5\nDimensions (lxbxh- in mm) : 122.5x63x10.5\nहुआवेइ Ascend G300 Brief Description\nहुआवेइ Ascend G300 Smartphone4-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 800 पिक्सल तथा पिक्सल घनत्व 233 पर इंच बा | फोन 1 Ghz No कोर प्रोसेसर से संचालित बा और एकर रैम 512 MB बा. हुआवेइ Ascend G300 Android 2.3 upgradeable to 4.0 ओएस पे काम करेला.\nहुआवेइ Ascend G300 Smartphone May 2012 मे लॉंच भईल रहे|\nफोन ARM A5 प्रोसेसर से संचालित बा|\nहुआवेइ Ascend G300 मे कनेक्टिविटी के तरीका बा : ,GPS,Wifi,HotSpot,Bluetooth,\nहुआवेइ Ascend G300 के कैमरा मे Auto Focus,,Video Recording लोड बा|\nWriteareview on हुआवेइ Ascend G300


बिहार के इंटर परीक्षा में कदाचार – टटका खबर\nबिहार के इंटर परीक्षा में कदाचार\nबिहार इंटर परीक्षा में कदाचार रोके के सगरी प्रयास के बावजूद जगहे जगह कदाचार हो रहल बा. इहाँ तक कि मधेपुरा जिला में जदयू विधायक अरुण कुमार के बेटा अतीव कुमार का जगहा दोसर केहू इम्तिहान देत रहुवे जेकरा के गिरफ्तार कर लिहल गइल बा. गोपालगंज महेन्द्र महिला कालेज में जब जिलाधिकारी जाँच करे चहुँपलन त कालेज के प्राचार्या उनुके से अझूरा गइली आ बेहूदगी करे लगली. बाद में जिलाधिकारी प्राचार्या का खिलाफ मुकदमा दर्ज करा दिहलन. छपरो में राजेन्द्र कालेज में नकल करत पकड़ाये वाला नौ गो परीक्षार्थी के निष्कासित कर दिहल गइल.


खलनायक बिपिन सिंह पाजीटिव किरदार में – Anjoria\nखलनायक बिपिन सिंह पाजीटिव किरदार में\nदेखल गइल बा कि बिपिन सिंह हमेशा कुछ ना कुछ नया करत रहेले. एही खूबी के चलते बिपिन सिंह फिलिम “प्रतिघात” में खलनायकी न करत एगो सकारात्मक किरदार कर दिहलें. दर्शको बिपिन सिंह के पाजीटिव किरदार में देखल चाहत रहेलें, आ बिपिनो सिंह अइसन किरदार कर के बहुते उत्साहित लउकलें.\nएह नारी प्रधान फिलिम के नायिका अक्षरा सिंह हई. बिपिन सिंह एगो इमानदार इंस्पेक्टर के भूमिका कइले बाड़न. फिल्म अनुभव मोशन पिक्चर के बैनर में बनत बा. निर्देशक हउवन आनंद डी॰ गहतराज आ लेखक मनोज पाण्डेय.\nहमार पूरा धेयान अपना शेड्यूल कैलेंडर पर बा – मनोज तिवारी\nछठ पर ‘आंधी तूफान’ ले अइहें विराज भट्ट


चारा घोटाला के दुसरको केस में लालू के मिलल जेल आ जुर्माना – टटका खबर\n27 बरीस पहिले का बिहार में – जब झारखण्ड अलगा ना भइल रहुवे – भइल चारा घोटावा में चारा चोर का नामम से मशहूर हो गइल लालू प्रसाद के आजु साढ़े तीन बरीस के जेल आ पाँच लाख रुपिया के सजा सुना दीहल गइल सीबीआई का विशेष अदालत में. लालू का साथही एह घोटाला के 17 गो अउरी घोटालाबाजन के अइसहीं साढ़े तीन बरीस से ले के सात बरीस तकले के आ पाँत लाख रुपिया से ले के दस लाख रुपिया तक के जुर्माना सुनवलसि अदालत.\nलालू आ उनुका वकीलन के लाख गोहारन का बावजूद तीन बरीस से बेसी के जेल सजा मिलला का चलते अब उनुकर जमानत हाई कोर्ट छोड़ कवनो देसरा अदालत से ना मिल पाई. पिछला बेर जब लालू जेल गइल रहलन तब झारखण्ड में उऩुका दोस्त के सरकार रहुवे आ जेल में रहला का बावजूद उनुका लगे सभ सुविधा मौजूद रहल. अबकी बेर झारखऩ्ड के भाजपा सरकार में उऩुका पुरनका सहूलियत ना भेंटा पाई. आजुए राजद कार्यकारिणी के बइठक पटना में होखे जा रहल बा जवना में लालू के जेल गइला का बाद के हालात के लेखा जोख लेत आगे के रणनीति बनावल जाई.\nअबहीं लालू के राजनीतिक वारिस उनुका छोटका बेटा का सोझा कवनो चुनौती मिले के अनेसा नइखे बाकिर देस सबेर राजद गोल के बड़का नेतवन में उमेद के कीड़ा काटे के बातो से इन्कार नइखे कइल जा सकत. काहें कि लालू अपना गोल के प्राइवेत लिमिटेड कम्पनी बना के राख दिहले बाड़न जवना में आम कार्यकर्ता के कवनो मोल नइखे. पिछला बेर जेल गइल रहलें त अपना मेहरारू के कुर्सी सउँप के गइल रहलें. अबकी कुर्सी त नइखे बाकिर राजद के सम्हारे के जिम्मेदारी अपना बेटा के सउँप के गइल बाड़न लालू. ,\nदेखल जाव साँप के केंचुल कब ले उतरत बा.\nTags: चारा घोटाला, तेजस्वी यादव, लालू प्रसाद


होली हमरा ना भावे – Anjoria\nमार्च 7, 2017 भोजपुरी गाना, यू ट्यूब\nनीतिन नीरा चन्द्रा के निर्देशन में नीओ बिहार के बनावल एगो भोजपुरी गाना – होली हमरा ना भावे – यू ट्यूब प जारी भइल बा. नीतिन नीरा चन्द्रा के लोकप्रियता एकरा के चार घंटा भितरे पचास हजार देखे वाला जुटा दिहलसि.\nनीतिन नीरा चन्द्रा के मैथिली फिलिम मिथिला मखान के राष्ट्रीय पुरस्कार से नवाजल जा चुकल बा.\nOne thought on “होली हमरा ना भावे”\nमार्च 8, 2017 को 5:46 पूर्वाह्न पर


का सभी बेमारी के एके गो दवाई सिटामोल ह ? पर्सा के ग्रामीण स्वास्थ्य चौकी के बेहाल स्थिति पर एक रिपोर्ट – Aapan Birgunj\nका सभी बेमारी के एके गो दवाई सिटामोल ह ? पर्सा के ग्रामीण स्वास्थ्य चौकी के बेहाल स्थिति पर एक रिपोर्ट\nAjay chaurasiya प्रकाशित मिति - Jan 10, 201940\nवीरगंज २६ पुस,\nसभी बेमारी के एके गो दवाई सिटामोल । सुनला पर विश्वास ना होखी माकिरई सत्य ह । नेपाल के संविधान, २०७२ से हरेक नेपाली नागरिक के आधारभूत स्वास्थ्य सेवा निःशुल्क मिलेके हक सुनिश्चित कइला पर भी पर्सा जिल्ला के दुर्गम गाँव के स्वास्थ्य चौकी मे सिटामोल के अलावा दोसर जरुरी दवाई ना मिलेला ।\nसङ्घीय सरकार स्वास्थ्य चौकी के ३९ किसिम के देत अइला पर भी अधिकांश स्वास्थ्य चौकी मे सिटामोल के अलावा आउर दवाई से स्थानीय जनता वञ्चित होत आइल बाडन । सरकार स्वास्थ्य चौकी मे सभी किसिम के दवाई पठइला पर भी सेवाग्रही के सिटामोल बाहेक आउर दवाई नइखे मिले सकत । सरकार से देवेवाला आउर दवाई आखिर कहाँ जाला ?\nजिराभवानी गाँवपालिका–३, नेकपा के नेता भोला महतो थारु कहनी कि, “बढिया तथा महँगा दवाई कर्मचारी हि बाहर के दवाई दोकान मे बेंच देवेलन ।” स्वास्थ्य चौकी मे सञ्चालक समिति ना भइला से कर्मचारीलोग मनमौजी आउर दवाई लगे के दवाई दोकान मे बेंच रहल बतावल जाला । निर्मलबस्ती के पूर्वअध्यक्ष लालबहादुर श्रेष्ठ कर्मचारीतन्त्र के चलते स्थानीयवासी आधारभूत स्वास्थ्य सेवा से वञ्चित होत आइल बाडन ।\nपर्सा जिल्ला मे ८२ गो स्वास्थ्य चौकी बा । सामान्य इलाज मात्र होखेवाला स्वास्थ्य चौकी मे गम्भीर प्रकृति के बेमार लोग अइला पर इलाज के खातिर सहर पठावेके बाध्यता बा । पकहामैनपुर मे रहल सभी स्वास्थ्य चौकी के अहेब अनिलकुमार यादव कहनी कि, “गाँवपालिका आउर दवाई से सिटामोल बेसी देहला से अइसन स्थिति आइल बा ।” उनका मुताविक वितल समय मे जिल्ला जनस्वास्थ्य कार्यालय मातहत मे भइला पर भी दवाई उपलब्ध होत रहे माकिर स्थानीय निकाय मे गइला के बाद सिटामोल, ब्रुफेन जइसन दवाई बेसी आवेला ।\nसरकार क्षयरोग के मरेजी के मँगनी मे दवाई उपलब्ध करइला पर भी पर्सागढी नगरपालिका–६ चैनपुर मे रहल प्राथमिक स्वास्थ्य केन्द्र उ बेमारी के दवाई ना भइल कहके फिर्ता पठा रहल स्थानीयवासी के किसाइत बा माकिर वार्ड अध्यक्ष किशोरी राउत अहिर सिकाइत के गलत कहत क्षयरोग लगायत के सभी दवाई प्राथमिक स्वास्थ्य केन्द्र मे मँगनी मे मिल रहल दाबी कइनी । अभी ग्रामीण क्षेत्र मे रहल स्वास्थ्य चौकीसब मे बहुते जरुरी पडेवाला केडिनालिन, चारकोल जइसन दवाई डेढ बरीस से नइखे माकिर सिटामोल, ब्रुफेन जइसन दवाईसब बहुते मात्रा मे रहल स्वास्थ्य चौकी पकहामैनपुर के हेल्थ असिष्टेण्ट विष्णु महरा के कहनाम बा । ल्याब, एकसरे मेशिन ना भइला से समान्य जाँच के खातिर मरेजीलोग के समस्या हो रहल स्वास्थ्य चौकी के कर्मचारीलोग बतावेलन ।\nसङ्घीयता लागू होखे से पहिले जनस्वास्थ्य कार्यालय सरकार के मापदण्ड मुताविक सभी दवाईसब स्वास्थ्य केन्द्र मे पठावत रहे माकिर स्थानीय सरकार के मातहत मे स्वास्थ्य चौकी गइला के बाद सिटामोल, ब्रुफेन, अलबेण्डाजोल जइसन दवाईसब मात्र मिल रहला से सेवाग्रहीलोग आधारभूत स्वास्थ्य सेवा से बञ्चित होत आइल बाडन । पर्सा जिल्ला मे एक महानगरपालिका, तीन नगरपालिका आ १० गाँवपालिका करके १४ स्थानीय तह मे ८३ स्वास्थ्य चौकीसब बा ।


अलौं मे आयोजित भोजपुरी सांगितिक कार्जक्रम शान्तिपूर्ण रुप मे पुरा, फोटोफिचर सहित – Aapan Birgunj\nअलौं मे आयोजित भोजपुरी सांगितिक कार्जक्रम शान्तिपूर्ण रुप मे पुरा, फोटोफिचर सहित\nshambhu kumar प्रकाशित मिति - Nov 18, 201830\nवीरगंज, २ अगहन ।\nवीरगंज महानगरपालिका के वडा नं. १७, अलौं मे शनिचर के आयोजित भोजपुरी सांगितिक कार्जक्रम शान्तिपूर्ण रुप मे पुरा भइल बा । अलौं ड्राइपोर्ट मे भइल कार्जक्रम मे भोजपुरी गायक अशोक अलबेला आ धनन्जय धडकन लगायत के कलकार सब प्रस्तुती रखले रहलन ।\nकिड फिल्मस भोजपुरी के प्रो. छविलाल सहनी के प्रस्तुती कहल गइल कार्जक्रम शान्तिपूर्ण रुप मे सम्पन्न भइल रहे । कार्जक्रम मे महिला कलाकार सब के भी सहभागिता रहल रहे । कलाकार सब संगित आ डान्स के माध्यम से दर्शक सब के मनोरञ्जन करइले रहलन ।\nदशहरा, दिपावली आ छठ पर्व के उपल्क्ष मे आयोजना कइल गइल कार्जक्रम के उद्घाटन नेपका के युवा नेता मनोज चौधरी कईले रहले ।\nकार्जक्रम के कुछ दृश्य । फोटो : शम्भु कुमार सुमन


Know Amazing facts about Actor Gurudutt Love Life and career in Bhojpuri Bhojpuri Special: गीता दत्त के देखते दिल हार गइल रहन गुरुदत्त, समझीं उनकर प्रेम त्रिकोण आ यथार्थ Bhojpuri Special: समझीं अभिनेता गुरुदत्त के प्रेम त्रिकोण आ यथार्थ – News18 हिंदी\nBhojpuri Special: गीता दत्त के देखते दिल हार गइल रहन गुरुदत्त, समझीं उनकर प्रेम त्रिकोण आ यथार्थ\nपचास के दशक में गुरुदत्त के तूती बोलत रहे. उनुकर फिल्मन के बारे में मशहूर रहे कि सिनेमा हाल में दू घंटा के अंदर “हाउस फुल” के बोर्ड लागि जाउ. उनकरा फिल्म “प्यासा” के “टाइम” मैगजीन “आल टाइम 100 बेस्ट मूवीज” के श्रेणी में रखले रहे.\nअब देखीं कि गुरुदत्त जब 28 साल के रहले त सन 1953 में ऊ गीता रायचौधुरी के प्रेम में पड़ि गइले (बियाह का बाद गीता दत्त), जौन मशहूर गायिका रहली. गुरुदत्त आ गीता जी के प्रेम प्रसंग तीन साल तक चलल. घर के लोग गीता जी से बियाह के कड़ा विरोध करे. बाकिर गुरुदत्त उनुका पर आसक्त रहले. घर के लोगन के लाख बिरोध के बावजूद गुरुदत्त उनुकरे से बियाह कइले. पति- पत्नी से तीन गो लइको भइले सन- तरुण, अरुण आ नीना दत्त. बाकिर माता- पिता के असमय मृत्यु के कारण लइका गुरुदत्त के भाई आत्मा राम आ गीता दत्त के भाई मुकुल राय का घरे पालल- पोसल गइले सन. त विडंबना कइगो बाड़ी सन.\nगुरुदत्त कलकत्ते में जवान भइले. एहीजा सबसे पहिले उनुकर नोकरी लीवर ब्रदर्स फैक्ट्री में टेलीफोन आपरेटर के पद पर लागल. बाकिर ई काम उनुका नीक ना लागल. तब तकले उनुकर माता- पिता बंबई सेटिल हो गइल रहे लोग. गुरुदत्त नोकरी- चाकरी छोड़ि के बंबई अपना माई- बाबूजी का लगे आ गइले. उनुकर चाचा आत्मा राम 1944 में पुणे के मशहूर प्रभात फिल्म कंपनी में तीन साल के ठीका पर नोकरी दियवा दिहले. त प्रभात फिल्म कंपनी में गुरुदत्त के दू आदमी से गहिर दोस्ती भइल- देवानंद आ रहमान से. जवना साले प्रभात फिल्म कंपनी में गुरुदत्त के नोकरी लागल ओही साले गुरुदत्त के एगो फिल्म में कृष्ण भगवान के छोट रोल मिलि गइल, काहें से कि गुरुदत्त देखे में खूबसूरत रहले. एकरा संगहीं ऊ असिस्टेंट डायरेक्टर माने सह निर्देशक आ नृत्य निर्देशक (कोरियोग्राफर) के रूप में काम करे लगले.\nTags: Bhojpuri, Bhojpuri News, Bollywood, Entertainment, भोजपुरी न्यूज\nFIRST PUBLISHED : January 21, 2021, 18:42 IST


भोजपुरी हंगामा नाइट में कलाकार, डाक्टर आ क्रिकेटर एक मंच पर – टटका खबर\nभोजपुरी हंगामा नाइट में कलाकार, डाक्टर आ क्रिकेटर एक मंच पर\nसिवान जिला के रघुनाथपुर के संठी गाँव में साईं हेल्थकेयर का तरफ से आयोजित एगो कार्यक्रम भोजपुरी हंगामा नाइट इलाका के लोग के भरपूर मनोरंजन कइलसि. एह कार्यक्रम में सिनेमा भोजपुरी के अदाकारा पाखी हेगडे, मशहूर लोक गायक अरविंद अकेला कल्लू, कलाकार निशा, खूशी, विपिन बिहारी, मोनिका, लिजा, गायिका इंदु सोनाली. क्रिकेटर प्रमोद आ तरुण समेत अनेके लोग शामिल भइल. मुख्य अतिथि रहलन सांसद ओम प्रकाश यादव, विधान पार्षद मनोज कुमार सिंह, विधायक आ मशहूर गीतकार विनय बिहारी, आ जिला पार्षद अनिल सिंह.\nएही मंच से फिलिम “प्यार मोहब्बत जिन्दाबाद” के आडियो कैसेट के लोकार्पणो कइल गइल. एह फिलिम मे बारह गो विधायक आ दु गो सांसदो परदा पर लउकीहें. एकर गीतकार आ संगीतकार हउवन विधायक विनय बिहारी.\nTags: भोजपुरी हंगामा


सिनेमा भोजपुरी के नईकी सनसनी पायल पांडे के जलवा – Anjoria\nछपरा, बिहार जइसन खॉंटी भोजपुरिया इलाका में जनमल आ बढ़ल पायल पांडे भोजपुरी सिनेमा में ‘फूल और कॉंटे’ फिलिम से आपन शानदार शुरूआत कइले बाड़ी. मुख्य अभिनेत्री के भूमिका करे वाली पायल पांडे आजुकाल्हु भोजपुरी इंडस्ट्री के दिग्गज निर्माता-निर्देशकन क बीच चरचा में बाड़ी. अपना पहिलके फिलिम से अपना ठेठ भोजपुरिया अभिनय क्षमता से लोहा मनवावे वाली पायल आवेवाला दिन में कुछ अउरी बड़हन फिलिमन में नजर अइहें.\nसिनेमा भोजपुरी के सगरी सुपर स्टार हीरो त भोजपुरिया हउवे आ ओह लोग के सोझा भोजपुरिया अभिनेत्रीओ होखे त बात सोना प सुहागा वाला होखी, ना त उहे ढ़ाक के तीन पात वाला रह जाई. भोजपुरी इलाका के आपन अलगा संस्कार, सभ्यता, रहन-सहन, नृत्य-संगीत, वेश-भुषा होले आ एह से फिलिमन में इंसाफ उहे कर सकेला जे एहिजे पलल बढ़ल होखे. जब सगरी अभिनेता भोजपुरिया होलें त अभिनेत्रियों के मामिला में इंडस्ट्री पता ना काहे बेइमान हो जाला. अगर फिलिमन से इंसाफ करे के बा त इलाका के अभिनेत्रियन के आगे ले आवही के पड़ी.\nसुजीत कुमार पुरी आ अभय सिन्हा के सहायक रह चुकल अजय यादव एह फिलिम के निर्देशक हउवन. एह में पायल पांडे के नाच के लाजबाव नजारा त लउकबे करी साथही उनकर अभिनय शैली देख के तनिको ना बुझाई कि ई उनकर पहिलका फिलिम ह. पायल के मानना बा कि आवे वाला समय उनकर बा आ अपना अभिनय के तरह तरह के रूप से ऊ दर्शकन के मनोरंजन करत रहीहें. उनकर खॉंटी भोजपुरिया नृत्य उनुका के बाकी अभिनेत्रियन से अलग करत बा. आत्मविश्चास भरल उनकर अभिनय देखते बनत बा. पायल चुनिन्दे फिलिम कइल चहीहें जवना में उनकर किरदार बढ़िया होखे आ निर्देशक टैलेंटेड आ विजन वाला होखे.\nOne thought on “सिनेमा भोजपुरी के नईकी सनसनी पायल पांडे के जलवा”\nSUJIT KR PURI says:\ne baat satya baa…inkar bhavishya ujjawal baa\n,,ummeed baa ki ego tufaan bhojpuri industry meecreate kar paihan…


राउर सहयोग केहु के जान बचा सकेला... - JaiBhojpuri.com\nPosted by Admin on February 1, 2012 at 1:00am\nजमशेदपुर। आपन जिनगी बचाये खातिर जुझ रहल लोगन के सहायता पहिलहुँ जय भोजपुरी परिवार कइले बा, अउर एक बेर फेर एगो दुखियारी महिला हमनी के सामने बाडी। एह तस्वीर के गौर से देखीं, इनिकर नांव उमा विस्वास हवे, अउर ई कैंसर से पीडित बाडी। ई फोटो काफी पुरान हवे, अउर अभी इनिकर चेहरा देखला के बाद नया फोटो खिंचे के हिम्मत ना होला। इनका परिवार में पति-पत्नी के अलावा एगो लइकी (13 साल) अउर एगो लइका (8 साल) भी बाटे। जिंदगी अउर मौत के बीच झूल रहल एह महिला के पति साइकिल पर घुम-घुम के बिस्कूट, पापड अउर एह तरह के छोट-छोट चीज बेचे लन, जवना से जइसे तइसे परिवार के गुजारा चलेला। इलाज खातिर दर-दर के ठोकर खा रहल एह परिवार के पीडा हमरा ना देखल गइल, जब आज सांझी खान ई बेहोश होके गिर गइली। हमनी के तनकियो सहायता एह महिला के जिनगी बचा सकेला, अउर हमनी के मानना बा कि "कवनो व्यक्ति खातिर, ओकरा परिवार खातिर, समाज खातिर, अउर मानवता खातिर केहु के जिनगी बहुत मूल्यवान होला।" चूंकि उनका लगे कवनो बैंक खाता नइखे, ओह से रउआ आपन सहयोग राशि "भोजपुरिया डॉट कॉम" के बैंक खाता में भेज सकेनी, अउर एह अभियान के समाप्ति पर हमनी का उनका परिवार के ऊ राशि नकद में सुपुर्द करब जा, अउर ओह समय के फोटो भी एहिजा पोस्ट कइल जाई। सहायता राशि रउआ एह अकाउंट में चेक/कैश से जमा करा सकेनी: State Bank of India (SBI), Jamshedpur Branch IFS Code: SBIN0000096 A/c Number: 30219994536 A/c Name: BHOJPURIA.COM सहायता राशि जमा कइला के बाद ओकर रसीद रउआ एहिजा पोस्ट कइ सकेनी, भा एडमिन के ओकर जानकारी दे सकेनी। हमनी का निहोरा करब जा कि जय भोजपुरी डॉट कॉम के सदस्य लोग एह अभियान में हाथ बढाव। राशि के कवनो बंधन नइखे, रउआ कवनो राशि सीधे एह बैंक अकाउंट में भेज सकेनी। एगो गरीब आ अभावग्रस्त परिवार के मदद खातिर अगर हमनी का सामने ना आयेब जा, त के आई? आईं, पीडित मानवता के सेवा कइल जाव... जय भोजपुरी परिवार के पुरान अभियान एहिजा देखल जा सकेला: गायिका अंशुमाला के मदद करीं आईं, एगो जरुरतमंद के सहायता कइल जाव...\nComment by Sudhir Kumar on February 1, 2012 at 1:25am एडमिन जी, प्रणाम आ जय भोजपुरी,\nहम काल्ह 2500 रुपया भोजपुरिया डॉट कॉम के कार्यालय में पहुंचा देब। Comment by mukesh pathak on February 1, 2012 at 7:19am आपकी सदाशयता अच्छी लगी . यदि आप उनका बैंक खाता खुलवा दें और उनका एकाउंट नंबर दें तो ज्यादा बेहतर होगा और हम अन्य लोगों को भी प्रेरित कर सकते हैं. Comment by Rajeev Mishra "राजीव भोजपुरिया" on February 1, 2012 at 8:49am edmin ji pranam aa jai bhojpuri !\nhum apna taraf se bharsak koshish karab !\nComment by संजीव सिंह on February 1, 2012 at 10:03am एडमिन जी प्रणाम,\nहम अपना तरफ से उमा जी खतिरा सहायाता राशि भोजपुरिया डॉट कॉम के खाता मे जल्दीये भेजवा देम।\nजय भोजपुरी Comment by SANJAY KUMAR on February 1, 2012 at 10:15am Dear Admin,\nI have depositedacheque (Cheque No. 515520, HDFC bank, Silvassa) of Rs 2000/- towards aid to Uma Biswas.\nPlease acknowledge once the amound is received.\nkumars4181@yahoo.com Comment by Admin on February 1, 2012 at 10:45am मुकेश जी, राउर सुझाव बढिया बा, लेकिन जवना हालत में ऊ बाडी, ओह हालत में उनकर बैंक अकाउंट खोलवाये के बात कइल उचित नइखे लागत। रउआ हमनी के पुरनका दूनो अभियान (लिंक ब्लॉग के अंत में दिहल बा) में देख सकेनी कि हमनी का हमेशा पीडित व्यक्ति के बैंक अकाउंट नम्बर पोस्ट करेनी जा, लेकिन एह मामला में ई संभव नइखे। सबके सहयोग राशि मिलला के बाद (शायद अगिला हफ्ता) उनका के नकद में दे दिहल जाई, अउर ओह दिन के फोटो आ वीडियो (पुरा डिटेल के साथ) एहिजा पोस्ट कइल जाई। राउर सुझाव खातिर धन्यवाद... Comment by Admin on February 1, 2012 at 10:48am सब केहु से निहोरा से निहोरा बा कि बैंक में राशि भेजला के बाद ओकर रसीद एहिजा पोस्ट करीं, ताकि हिसाब राखे में सुविधा होखे। Comment by नबीन भोजपुरिया ( NB ) on February 1, 2012 at 2:25pm एडमिन जी प्रनाम आ जय भोजपुरी हम अभी अईसना जगहि प बानी की एजुगा से पईसा भेजल संभव नईखे , बाकी कोशिश करत बानी की केहु ना केहु से कही के कवनो जोगाड लगा के जतना हो सकेला ओतना सहायता करी । बहुत बहुत धन्यवाद एह जानकारी खाति आ हम निहोरा करब सब केहु से की आगे आई सभे , नेट के फायदा एहि कुल्हि मे बा आ इंसानियत के परिचय दिही सभे ! जय भोजपुरी Comment by Admin on February 1, 2012 at 6:16pm शिव शंभु जी, काल्ह हम उनका घर से डाक्टर के रिपोर्ट लेवे के कोशिश करब। अउर अगर ऊ मिलल, या फिर ओह तरह के कवनो जानकारी मिलल, त हम एहिजा जरुर पोस्ट करब। Comment by Pankaj Praveen on February 1, 2012 at 10:31pm आज कल केंसर के मरीज के खातिर बहुत सारा संस्था काम करी रहल बाड़ी सन हम एडमिन जी से अनुरोध करब की ओह लोगन से भी एह बारे में बात कइल जा सकत बा.


करुनाकर रमायन : बालकाण्ड (२४ वाँ किस्त) - JaiBhojpuri.com\nकरुनाकर रमायन : बालकाण्ड (२४ वाँ किस्त)\nPosted by Vratraj Dubey 'Vikal' on September 2, 2012 at 9:12pm\nकरुनाकर रमायन (भोजपुरी महाकाव्य) बालकाण्ड (२४ वाँ किस्त)\nचौपाई-गइले राम धनुस के निअरा। हुदबुद में बा सभकर जिअरा।।अइसन बेरा आइल बाटे। मनवा लगे टँगाइल बाटे।।आँख मून के माथ नववले। तब धनुहा पर हाथ बढ़वले।।तबले भारी सोर सुनाइल। चट दे सभकर आँख मुनाइल।।डोरी छूअत धनुहा टूटल। जस अकास से बिजुरी छूटल।।केहू के ना परल दिखाई। कइसे धनुस गइल छितराई।।भइल अचम्भा बड़का भारी। भौचक हो ताकें नर नारी।।सीता रहली मँगले बरवा। सकती कइली पूरा करवा।।लगत अकासे बाजे बाजा। बहुते हरसित भइलें राजा।।सुरगन लगले सुमन गिरावे। जोर-जोर जयकार मनावे।।\nदोहा-फूले से अब राम के, लगल ढपाये देंह।खुसी खूब बरसत रहे, रहसत रहें बिदेह।।२१४।।\nचौपाई-बाजे लागल ढोल मजीरा। गोड़ लोग के परे न धीरा।।फल के फुलवारी झहराइल। लउकेली आसा अगराइल।।बाजे पिपिही बाजे तासा। कूद-कूद जन करें तमासा।।अइसन सुघर मूहुरत आइल। सुध-बुध सभकर लगे भुलाइल।।चंग मिरदंग सुभ सहनाई। बाजल दुख भागल पहुनाई।।बाजे झाल झाँझ करतलवा। चिन्ता चलली छोड़ महलवा।।हँस-हँस बतिया करें सुनयना। चहकेलें सब सुग्गा मयना।।सिय के साँच भइल सब सपना। धइलस काया रूप कलपना।।सखी सलेहर सोहर गावें। लइका नाचें ताल बजावें।।देख जनकपुर के हरसाइल। सरगो के बा डाह समाइल।।\nसोरठा-सब किन्नर गंधरब, नाचे गावें झूम के।लागे कवनो परब, आज जनकपुर धाम में।।२१५।।\nचौपाई-सतानंद सिय के समुझवले। हथवा में जयमाल धरवले।।कहलें बेटी डेग बढ़ावऽ। जय माला जा के पहिरावऽ।।सिय जब चलली ले जयमाला। देख रूप रुपवा सरमाला।।चान मिटा के दाग देंह के। मुँह पर नयनू पोत नेह के।।ओपर छिरकत लाज ललाई। चलली बढ़त सिया सकुचाई।।छवि के छाल्ही छीन मथाइल। ओमें से नयनू निकलाइल।।ओही से सिरजावल तनवा। अँगुरी सगरी हाथ बदनवा।।लाल गुलाब अउर अढ़उल के। रसवा काढ़-काढ़ सब फुल के।।रँगल रहे सब नख-अरु येड़ी। गिरह-गिरह पर बान्हल मेंढ़ी।।मेहदी के सत से सरिआवल। तरहत्थी में चितर बनावल।।\nदोहा-सोभा सब संसार के, धऽ नारी के रूप।आगे सखियन सँघ चले, छीटत छवि के घूप।।२१६क।।रघुवर के लग पहुंच के, परल बात सब भोर।।लगल टकटकी आँख में, जइसे चान-चकोर।।२१६ख।।\nचौपाई-हाथे हार रहे ठकुआइल। चंचल चित लागे चकुआइल।।ना रघुवर के झूकें मथवा। ना सीता के ऊठे हथवा।।अँखिया अँखिया में बा ढूकल। करवा बाटे सगरी रूकल।।तनवा तनले बा पुरुसारथ। हथवा धइले बा परमारथ।।दसा देख लछुमन घबड़इले। भाई के लजवा चल गइले।।गिर गइले गोड़े पर जाके। मथवा पँउआ पास सटा के।।टूटल ध्यान राम हरसइले। झुक नीचे अँकवारी धइले।।सखी येक सिय के हुदकवली। जयमाला सीता पहिरवली।।पहिरत हार हिया हरसा के। बिहँसेले सुर सुमन गिरा के।।उमड़ल भीर लगल जस मेला। देख बरम माया के खेला।।\nदोहा-महा मिलन के बात ई, बूझेले ना मूढ़।सबके बस के ना हवे, रहस राम के गूढ़।।२१७।।\nचौपाई-बीरन के साहस बा सटकल। कपटिन के सँसवा बा अँटकल।।राजा सब लउके सरमाइल। जइसे सभकर सान बिकाइल।।कादर सगरे कपसल लागें। चुपके छोड़ सभा के भागें।।गालू लगलें गाल बजावे। हाथ भाँज भड़की दिखलावे।।सहजे ना बिआह हो जाई। पहिले हमनी करब लड़ाई।।जिअते ना कनिया ई पइहें। चाहे कतनो जोर लगइहंे।।सिय के ना जाये देहब जा। कालो से लोहा लेहब जा।।लछमी नार न के के भावे। के ना आपन जोर लगावे।।नारी लगली गारी पारे। ठकुआके मुँह सभे निहारे।।विहँसे राम विचार छुपा के। सीता खीसे तिरछें ताकें।\nदोहा-गड़बड़ झाला देख के, ठोके लछमन ताल।तनल बरौनी बीर के, अँखिया भइली लाल।।२१८।।\nचौपाई-हाथ उठा के कहले लछमन। अब मत बढ़-बढ़ बात करऽ सन।।होखे बल जघँवा में जेके। आ के अब हमरा के रोके।।चुप भइले बा बढ़ल ढिंठाई। अब ना बेसी बात सहाई।।भइया मत हम पर खिसिआयब। मत कवनो आदेस सुनायब।।हम सबके समुझावऽ तानी। सेखी सब सटकावऽ तानी।।तबले परसुराम जी अइले। कान्हे टाँगी फरसा धइले।।लटकल धनुस रहे कँखवा में। आगी बरत रहे अँखवा में।।गोर देंह पर खीस चढ़ल बा। सोना पर जस आग परल बा।।माथे जटा घटा अस लागे। परलय होखे आइल आगे।।गेंड़ा अस बा गरदन छाती। बजर निअर छाती के बाती।।\nदोहा-मुनि के सकल सरूप में, पहुचल जइसे काल।घबड़इले तब भूप सब, बिगड़ल सभकर हाल।।२१९क।।लगले घूमे सभा में, रह-रह भाँवक मार।जइसे हाथी सनक के, ढूढें अपन सिकार।।२१९ख।।\nचौपाई-राजा सबके सेखी सटकल। मुँहवे में सब बतिया अँटकल।।परसुराम जी जेन्ने जाले। तेन्ने सब राजा खड़िआले।।हाथ जोर सब माथ झुँकावें। बपसी सँघ निज नाव बतावें।।गीरेले गोड़े पर जाके। बोलेले बतिया घिघिया के।।पुरुखन के सब नउआ ले ले। आपन-आपन परिचय देले।।के तूरल ई धनुस बतावऽ। झटपट ओके सोझा लावऽ।।धनुहा धइल धराऊ सिव के। तुर कलवा उपजवलस जिव के।।अइसन भारी कवन मुरुख बा। मरी हाथ से ईहे दुख बा।।केकर माई बाघ बिअइली। माथ चढ़ा मनबढ़ुआ कइली।।कवनो तरे आज ना छूटी। परन कबो ना हमरो टूटी।।\nदोहा-छतरी सब संसार के, मुदई हवें पुरान।कतनो होई बीर ऊ, बँची न ओकर जान।।२२०क।।ओठ खूब फरकत रहे, पीसत रहलें दाँत।लगवा जाके जनक जी, बतलवले सब बात।।२२०ख।।\nचौपाई-सुनके बतिया धनुस भंग के। बदले लागल रंग अंग के।।मुँह से ज्वालामुखी फूटल। आसमान से बिजुरी टूटल।।खीसी से ऊ काँपे लगले। रूप देख कुछ राजा भगले।।केन्ने बा अब्बे बतलायब। बैरी के बलिदान चढ़ायब।।लेके लगले भाँजे फरसा। होखे लगल खीस के बरसा।।लछमन से ना बात सहाइल। धीरे से बाड़ें खड़िआइल।।कहलें मुनि से खीस नेवारीं। बाते से मत मुदई मारीं।।गलती ना केकरो से भइल। छुअते में धनुहा टुट गइल।।भैया के का दोस लगाईं। रउआ के कइसे समुझाईं।।पहिले पता रहित जो बतिया। धनुस हवे ई रउर सँघतिया।।\nदोहा-ना जाइत छुवे केहू, धरित न ओपर हाथ।जागित राउर खीस ना, टनकित नाहीं माथ।।२२१।।\nचौपाई-मुँहवा लउके लाल अँगारी। जीभ लपट मारऽता भारी।।बज्जर दाँत ओठ के काटे। बोली चोख तीर से बाटे।।हाथ घुमता मुगदर खानी। झूठे टाँगी टँगले बानी।।गुरू हईं गुरुता अपनाईं। मत छुद्दर के चाल दिखाईं।।घटा जवना बेसी गरजेला। पानी ओसे ना बरसेला।।बीर जवन बेसी बमके ले। खरवो ना ओसे टकसेले।।बाभन सबके कामे आवें। सबका से सुभ करम करावें।।रउआ कवना राह अपनवनी। अवते सुभ में बिधिन लगवनी।।आसन लगा कहीं पर बइठी। झूठे मत अब बेसी अँइठीं।।विपर करम जब आपन छोड़े। आगे केहू हाथ ना जोड़े।।\nदोहा-अइसन कइगो धनुस हम, तुरनी खेलत खेल।का बाटे ये धनूस में, कइनी खड़ा झमेल।।२२२।।\nफेरू आगे....... Views: 42\nTags: Bhojpuri, Karunakar, Ramayan, dubey, vikal, vratraj, करुनाकर, दुबे, भोजपुरी, महाकाव्य, More…रमायन, विकल, व्रतराज Like 18 members like this\nComment by पियूष द्द्विवेदी 'भारत' on September 3, 2012 at 11:51am बहुत बहुत शुभकामना विकल जी....... ई बहुत ही बढ़िया काम रऊरा उठवले बानी! चंपले रहीं गुरु...! Comment by नबीन भोजपुरिया ( NB ) on September 4, 2012 at 9:02pm गुरुजी गोड लागत बानी\nहरमेसा लेखा एक हाली फेरु से बेजोड बरिआर आ भोजपुरी साहित्य ,,, साहित्य से पोरे पोर भरल करुणाकर रामायन आवे वाला पीढी खाति एगो धरोहर बडुवे जवना से हमनी के परिचय हो रहल बा ।\nकोटि कोटि नमन रउवा के आ करुनाकर रामायन के ।\nजय भोजपुरी Comment by Ashutosh Ranjan on September 5, 2012 at 11:45am गुरुजी गोड लागत बानी,\nअद्भुत काम!!!!...बेजोड़ साहित्य......\nजय भोजपुरी Comment by Manoj Kumar on September 5, 2012 at 11:28pm गुरु जी प्रणाम आ जय भोजपुरी!\nकरुनाकर रामायण के बहुत ही रोचक प्रसंग एह किस्त में पढे के मिलल.\nधनुष टुटे के घटना, परसुराम जी के क्रोध, राम के धैर्य आ लछ्मन के तेजतर्रार वाणी के वर्णन बहुत सुन्नर रुप में सामने आईल ह.\nबहुत-बहुत धन्यवाद आ भोजपुरी साहित्य के समृद्धि में योगदान खातिर राउर लेखनी के शत-शत नमन.\nजय भोजपुरी! Comment


ऐश्वर्या अरोड़ा अइली भोजपुरी सिनेमा में – Anjoria\nऐश्वर्या अरोड़ा अइली भोजपुरी सिनेमा में\nभोजपुरी सिनेमा जगत में एगो अउर अदाकारा आइल बाड़ी. भोजपुरी के बढ़त लोकप्रियता से रोजे एगो ना एगो नया चेहरा सामने आवत बा. अब आइल बाड़ी शपथ, सावधान इंडिया, हांटेड नाईट्स, सीआईडी, दीया और बाती हम, शैतान, दुर्गा, जय जय बजरंगबली, ससुराल सिमरन का, बड़े अच्छे लगते हैं, पवित्र रिश्ता, ये रिश्ता क्या कहलाता है, हिटलर दीदी, एक हजारों में मेरी बहना जइसन अनेके सीरियल में सहायक कलाकार रहल आ पुलिस फाईल सीरियल में मुख्य कलाकार के रूप में दर्शकन प आपन छाप छोड़े वाली ऐश्वर्या अरोड़ा.\nऐश्वर्या जल्दिए भोजपुरी फिलिम ‘एक लैला तीन छैला’ में नजर अइहें. एह फिलिम में ऐश्वर्या एगो गवई लड़िकी के किरदार में बाड़ी.\nआर॰ एम॰ फिल्मस प्रा॰लि॰ के बैनर में बनत एह फिलिम के निर्माता मुकेश सोनी आ संतोष सोनी, निर्देशक शाद कुमार, लेखक लालजी यादव, कार्यकारी निर्माता अतिन दूबे, नृत्य निर्देशक कानू मुखर्जी, संगीतकार छोटे बाबा, गीतकार अशोक सिन्हा, फणीन्द्र राव, प्रेम सागर अउर जीतेन्द्र मिर्जापुरी, कला निर्देशक प्रदीप कुमार झा, प्रोडक्शन डिजाईनर मोहन भिन्गी, आ निर्माण प्रबंधक अब्दुल सिददकी अउर रंगलाल निषाद हउवें.\nमुख्य कलाकारन में रानी चटर्जी, राकेश मिश्रा, अरविन्द अकेला ’कलुआ’, धर्मेश मिश्रा, राजू श्रेष्ठा, बालेश्वर सिन्ह, के के गोस्वामी, सी पी भट्ट, अनूप अरोरा, ऐश्वर्या अरोड़ा, साहिल शेख, मेहनाज सराफ, सीमा सिंह आ संजय पाण्डेय शामिल बाड़ें.\nPrevious Post: "खून भरी मांग" के मुहूर्त का साथही शूटिंग शुरू\nNext Post: भरत शर्मा बनवहींए बक्सर में भिखारी ठाकुर के मंदिर


चिरांद के घाट पर लाश मिलल – टटका खबर\nसारण जिला के डोरीगंज में चिरांद तिवारी घाट पर शुक का दिने एगो नवही के लाश उतराइल मिलल. लाश के पहचान दयालचक के एगो आदमी के बतावल जात बा जे कुतुबपुर के अजय राय का नाव पर मजदूरी करत रहे. बुध के काम पर गइल तबसे लवटल ना रहे. अब शुक का दिने ओकर लाश मिलल बा. पुलिस घटना के तफतीश में लागल बिया.\nTags: चिरांद, डोरीगंज, सारण


भोजपुरी के दुर्भाग्य | भोजपुरी कविता Bhojpuri Poem\nभोजपुरी के दुर्भाग्य\nराउर चिट्ठी पढ़ के\nमन बहुत खुश भइल।\nरउरा जापान में वैज्ञानिक बानी।\nजापान जाके भी ,\nरउरा भोजपुरी याद बा ??\nलोग त दिल्ली जाते\nभोजपुरी भुला जाला !\nरउरा वैज्ञानिक बानी,\nमाडर्न टेक्नोलाजी के विद्वान\nतबो रउरा भोजपुरी याद बा ???\nलोग त चपरासी बनते\nभोजपुरी भुला जाला ।\nपता ना ई लोग\nअपना माई-बाप के\nकइसे याद रखत होई?\nThis entry was posted on रविवार, जनवरी 7th, 2007 at 11:29 अपराह्न and is filed under Uncategorized.\tYou can follow any responses to this entry through the RSS 2.0 feed. You can leavearesponse, or trackback from your own site.\n3 Responses to भोजपुरी के दुर्भाग्य\nsanjaykumarsingh कहते हैं:\nजनवरी 14, 2007 को 12:26 अपराह्न\nbanaras me rah ke bara bhile, bhojpuri humre khoon me baa, pune gaile engineering tabo, bhojpuri logan ka dayra barauli, okre bad delhi ayli naukri khatir tabo bhojpuri ka sat na chorli, ab Dubai me rake bhi bhojpuri ke aage le jaye ka prayas karat bani.\nजनवरी 14, 2007 को 11:46 अपराह्न\nbahut achchha sanjay bhai.\nM.K.Singh [manoj bhawuk],London\nAnand Dubey USA कहते हैं:\nअप्रैल 19, 2008 को 6:06 अपराह्न\nBhojpuri ka kadar, hum logan ke kare se hi hoi. Bhojpuri ke rastra bhasa ka darja mile chahee. Sabse dher, bolal jaala bhojpuri Bharat varsh main, tabanv be bhojpuri ke log boli kahten, koi ika bhasha mahi manat.


टटका खबर (बुध, 23 सितंबर 2015) – टटका खबर\nमुख्‍य निर्वाचन आयुक्‍त नसीम जैदी के नेतृत्‍व में आयोग के एगो टीम बिहार विधानसभा चुनाव के पहिला, दुसरा आ तिसरका दौर के तइयारी देखे समुझे खातिर 27 सितंबर के बिहार दौरा करे वाला बा. एहिजा अबले पहिला दौर खातिर 248 उम्मीदवार आपन परचा दाखिल कइले बाड़े. परचा दाखिल करे के आखिरी दिन बुध 23 सितंबर बावे. एह दौर के वोट 12 अक्टूबर के पड़े वाला बा.\nपश्चिमी चंपारण जिला के चनपटिया सीट से विधायक रहल चंद्र मोहन राय भाजपा छोड़ दिहले बाड़न काहें कि उनुका बेटा के भाजपा टिकट ना दिहलसि. ओने राजद विधायक भाई दिनेश नया गोल बना के शाहाबाद इलाका के चार गो जिला से आपन उमेदवारन के लड़ावे के एलान कइले बाड़न. मंत्री रह चुकल जदयू के पुरान नेता रामप्रकाश महतो जदयू से आ राजद नेता भगवान सिंह कुशवाहा आ राघवेन्द्र प्रताप सिंह अपना गोल से इस्तीफा दे दिहले. 32 गो पूर्व विधायक सपा में शामिल हो गइल बाड़ें.\nसपा प्रमुख मुलायम सिंह यादव बिहार विधानसभा चुनाव के कमान पार्टी के यूथ ब्रिगेड के दे दिहले बाड़न. मंगल का दिने पटना के एसके मेमोरियल हॉल में बोलावल सपा के कार्यकर्ता मिलन समारोह में उत्तर प्रदेश के मुख्यमंत्री अखिलेश सिंह यादव के हुंकार भरला का बाद महागठबंधन आ राजग के सोझ लड़ाई के तिकोनिाबन जाए के उमेद हो गइल बा.\nसारण जिला के दिघवारा इलाका के आमी चैनपट्टी गांव में मंगल का दिने गैस सिलिण्डर फटला का चलते एके परिवार के तीन गो औरतन के मौत हो गइल आ चार जने घवाहिल हो गइल बाड़ें.\nगोपालंगज मंडल जेल के एगो कैदी इलाज खातिर सदर अस्पताल ले आइल गइल रहुवे आ ओहिजा से फरार हो गइल बा. पुलिस अब ओकरा के पकड़े खातिर छापामारी करत बिया.\nकांग्रेस उपाध्यक्ष राहुल गांधी फेरु विदेश यात्रा पर चल गइल बाड़न बाकिर कांग्रेस बतावल नइखे चाहत कि ऊ कहाँ आ काहे गइल बाड़न आ कतना दिन ले विदेशे रहीहें. सोशल मीडिया पर मजाक कइल जात बा कि महागठबन्हन के निहोरा प राहुल के देश के बाहर भेज दीहल गइल बा. सोशल मीडिया का मुताबिक राहुल भाजपा के सटर प्रचारक जइसन काम कर देलें.\nइलाहाबाद उच्‍च न्‍यायालय यूपी सरकार के एगो अउर झटका देत उत्‍तर प्रदेश उच्‍च शिक्षा सेवा आयोग के अध्‍यक्ष लालबिहारी पांडे के बहाली रद्द कर दिहले बिया. मुख्‍य न्‍यायाधीश डी वाई चन्‍द्रचूड़ आ न्‍यायमूर्ति यशवंत वर्मा के पीठ ई फैसला दिहले बिया.\nउत्तर प्रदेश में पंचायत चुनाव के अधिसूचना सोमार का दिने जारी हो गइल. यूपी में चार चरण में9अक्टूबर से 29 अक्टूबर का बीच चुनाव करावल जाई आ 1 नवंबर के गिल जाई. एह चुनाव खातिर केन्द्र सरकार से केन्द्रीय सुरक्षा बल मागल गइल रहे जवना से केन्द्र मना कर दिहले बा. केन्द्र के कहना बा कि स्थानीय चुनावन ला केन्द्रीय सुरक्षा बल ना दीहल जा सके.\nयूपी में नया लोकायुक्त चुने ला मुख्यमंत्री के अध्यक्षता में तीन सदस्य वाला चयन समिति के अगिला बइठक 27 सितंबर के होखे वाला बा. एह बात के जानकारी समिति के सदस्य आ विधानसभा में विपक्ष के नेता स्वामी प्रसाद मौर्य मंगल का दिने पत्रकारन के दिहलन. कहलन कि एह ला 2011 का बाद रिटायर भइल हाई कोर्ट जज लोग के नाम पर विचार होखी.\nबसपा सुप्रीमो मायावती के कहना बा कि एन.आर.एच.एम. घोटाला से उनकर कवनो नाता नइखे. बाकिर सीबीआई के तरफ से उनुका से पूछताछ करे के बात राजनीतिक बदला खातिर होखत बा.\nभदोही के निजामपुर में एगो कालीन बुने वाला कारखाना से बिहार के अररिया जिला के बीस गो बच्चा मजदूरन के आजाद करावल गइल. एह बचवन के उमिर नौ से चौदह बरीस के बीच के बा. कारखाना के मालिक का खिलाफ मुकदमा दर्ज हो गइल बा.\nप्रधानमंत्री नरेन्‍द्र मोदी आजु बुध का सबेरे आयरलैंड होत संयुक्‍त राष्‍ट्र अमरीका के एक सप्‍ताह के यात्रा पर रवाना होइहें. बुध का दिने ऊ आयरलैंड के राजधानी डबलिन चहुँप के आयरलैंड के प्रधानमंत्री एंडा कैनी का साथे आपसी हित के मसलन पर शिष्‍टमंडल स्‍तर के बातचीत करीहें. पिछला साठ साल में पहिला बेर कवनो प्रधानमंत्री आयरलैंड जाए वाला बाड़े. अमेरिका में अपना व्यस्त कार्यक्रम में पीएम मोदी संयुक्‍त राष्‍ट्र के वर्ष 2015 के बाद विकास एजेंडा सम्‍मेलन, शांति शिखर वार्ता आ जी-चार समूह के बइठकन के संबोधित करीहें. एकरा अलावे अमेरिका संगे बातचीत आ कई देशन के माथ नेता लोगन से मुलाकातो होखे वाला बा. एके होटल में ठहरला का बावजूद पाकिस्तानी प्रधानमंत्री नवाज शरीफ का साथे उनकर मुलाकात के कवनो योजना नइखे. एह दौरा में पीएम मोदी सिलिकॉन वैलीओ जइहें आ फेसबुक, गुगल, माइक्रोसाफ्ट, एप्पल अउर टेसला मोटर समेत कुछ कंपनियन के प्रमुखन से मिलिहें. सेनहोजन में भारतीय समुदाय के संबोधन अउर फेसबुक मुख्‍यालय में आम लोग से उनकर बातचीत एह दौरा के खास कार्यक्रम रहे वाला बा.\nकेन्‍द्रीय मंत्रिमंडल के सुरक्षा संबंधी समिति प्रधानमंत्री नरेन्‍द्र मोदी के अमरीका यात्रा से पहिलही अमरीकी विमानन कंपनी बोइंग के साथ अरबों डॉलर के हैलीकॉप्‍टर सौदा के मंजूरी दे दिहले बिया. एहमें 22 गो अपाची अटैक हैलीकॉप्‍टर आ 15 गो चिनूक हैवी लिफ्ट हैलीकॉप्‍टर खरीदे के मंजूरी दीहल गइल बा. एह सौदा के दू गो हिस्सा होखी. पहिलका में कंपनी के दुसरका पर अमरीकि सरकार के दस्तखत होखी. अमरीकी सरकार से एह हैलीकॉप्‍टरन में लागे वाला हथियारन, रडारन आ अउरी इलेक्‍ट्रोनिक युद्धक उपकरणन के बारे में सहमति लीहल जाई.\nपश्चिम बंगाल भाजपा के नेता जॉय बनर्जी के ओह बयान पर निर्वाचन आयोग भाजपा अध्यक्ष अमित शाह के चिट्ठी भेज के सफाई मंगले बावे जवना में बनर्जी कहले रहन कि चुनाव आयोग भाजपा के पाकिट में काबू में बावे. आयोग एह बयान के आपन अपमान मनले बावे.\nकेन्द्र सरकार ओह पालिसी ड्राफ्ट के जनता का विरोध का बाद वापिस ले लिहले बिया जवना में कहल गइल रहे कि व्‍हाट्सऐप आ कुछ अउरी सोशल मीडिया पर भेजल अपना संवाद के मूल प्रति 90 दिन ले सम्हार के राखे के पड़ी. संचार अउर सूचना प्रौद्योगिकी मंत्री रवि शंकर प्रसाद कहलन कि ऊ कवनो सरकारी पालिसी ना रहुवे आ ई महज एगो ड्राफ्ट रहुवे जवना पर जनता के राय मांगल गइल रहुवे. अब एकरा के वापिस ले के फेर से तइयार करावे के कहल गइल बा जवना में साफ साफ बतावल जाव कि कवन बात केकरा पर लागू होखी. कहलन कि केन्द्र सरकार सोशल मीडिया के आजादी के समर्थक हिय.\nभाजपा आरोप लगवले बिया कि कांग्रेसी सरकार किसानन के सहमति लिहले बिना ओह लोग के लाखो एकड़ जमीन हड़प लिहले बिया. पुरनका आंध्र प्रदेश में अइसनका पांच लाख सात हजार एकड़ जमीन किसानन के ले लीहल गइल बा.\nसेबी का तरफ से मंगल का दिने पी ए सी एल लिमिटेड आ ओकरा चार गो निदेशकन पर 7269 करोड़ से अधिका के जुर्माना लगावल गइल. एह कंपनी पर जनता से धोखाधड़ी क के रुपिया जुटावे के आरोप बा आ ई अबले के सबले बड़हन जुर्माना होखी.\nजम्‍मू-कश्‍मीर में पुलवामा जिला के अवन्तिपुरा इलाका के कावनी गांव में मंगल का दुपहरिया में पुलवामा के रहे वाला एगो आतंकी जहाँगीर अहमद गनई के मुठभेड़ क के मार गिरावल गइल.\nमंगल का दिने देश के शेयर बाजारन में फेरू बड़हन गिरावट आइल आ सेंसेक्‍स 541 अंक आ निफ्टी 65 अंक गिर के बंद भइल. रुपियो में डालर के मुकाबले 15 पइसा के कमजोरी आइल.\n2 से 11 अक्तूबर का बीच न्यूजीलैंड के ऑकलैंड, नेलसन आ क्राइस्टचर्च में भारत आ न्यूजीलैंड का बीच छह गो हॉकी टेस्ट मैच खेलल जाई.


गोतनी बनल बहिनन में टकराव – Anjoria\nमहुआ टीवी पर प्रसारित हो रहल धारावाहिक बड़की मलकाईन का कहानी में नया पेंच आ गइल बा, बहिन से गोतनी बनला का बाद पुरनका प्यार खतम हो गइल बा आ अब टकराब शुरु हो गइल बा. अब बड़की मलकाईन के छोट बहिन सरला आये दिन उनका से लड़ल शुरु कर दिहले बिया. बड़की मलकाईन के चाचियो उनका से नाराज बाड़ी आ गाहे बेगाहे जबे मौका मिलेला सरला के भड़कावत रहेली बड़की मलकाईन का खिलाफ.\nबड़की मलकाईन का परिवार में पसरत द्वेष आ टूट से बुझात त इहे बा कि ओहमें बँटवारा जल्दिये होखे जा रहल बा. वइसे बड़की मलकाईन अपना छोटकी बहिन के खराब बरताव का बावजूद ओकरा से प्यार करत बाड़ी आ पूरा कोशिश में लागल बाड़ी कि परिवार बिखरे मत. खैर अब आगे का होखे जा रहल बा ई त ओह परिवार के भगवाने जानत होखीहें.\nएह धारावाहिक के प्रसारण महुआ पर सोमार से बियफे ले रोज रात साढ़े नौ बजे से देखावल जाला.\nPrevious Post: टटका खबर, बुध, १४ अप्रैल\nNext Post: निशी चौबे के कुरबानी बेकार ना जाई


हुआवेइ Ascend G610 Price in India, Full Specs - November 2019 | Digit\nहुआवेइ Ascend G610\nहुआवेइ Ascend G610 Brief Description\nहुआवेइ Ascend G610 Smartphone5-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 540 x 960 पिक्सल तथा पिक्सल घनत्व 220 पर इंच बा | फोन 1.2 Ghz Quad कोर प्रोसेसर से संचालित बा और एकर रैम 1 GB बा. हुआवेइ Ascend G610 Android 4.2 ओएस पे काम करेला.\nहुआवेइ Ascend G610 Smartphone August 2013 मे लॉंच भईल रहे|\nहुआवेइ Ascend G610 मे कनेक्टिविटी के तरीका बा : ,GPS,HotSpot,\nहुआवेइ Ascend G610 के कैमरा मे Auto Focus,,Video Recording लोड बा|\nहुआवेइ Ascend G610 विशेष विवरण\nमॉडल : Ascend G610\nलॉन्च के डेट (दुनिया भर के) : 8/1/13\nउत्पाद के नाम : Huawei Ascend G610\nपैमाना (एलxबीxएच एमएम में) : 142 x 73.6 x 9.9\nFor हुआवेइ Ascend G610\nहुआवेइ Ascend G610 Price in India\nहुआवेइ Ascend G610 Price In India is expected to start From Rs.12999.This Mobile Phones is available in 4GB variant(s).हुआवेइ Ascend G610 is available in default colour(s) across various online stores in India.


गीत – Anjoria\nशनि. मई 28th, 2022\nजुलाई 28, 2010 कविता, भोजपुरी\n– रामरक्षा मिश्र विमल\nखरके मड़इया के सींक\nरहि रहि टङाला परान.\nसूरज सुतल बाड़े रतिया उतान\nपरसो होई एक पल के बिहान\nमन के जवन लागे नीक\nओही प मनई के शान.\nखतरा बा लँघला प आपन सिवान\nकठवति के गंगा में कउवा नहान\nबनि जाला जीवन के लीक\nथथमेला मन के उठान.\nतिकड़म के बाती से ललसा धुआँय\nस्वारथ के लवना से नेहिया फँफाय\nअब कइसन गलती का ठीक\nजेकर हो जतना उड़ान.\nअँजोरिया पर विमल जी के पुरान रचना\nपता ना कवना गड़बड़ी से एह पन्ना पर टिप्पणी बन्द हो गइल बा. हम कई बेर चालू करे के प्रयास कइनी बाकिर होत नइखे.\nएहसे एगो सुधि पाठक के इमेल से मिलल टिप्पणी गीत का साथही लगा देत बानी,\nविमल जी के ए समकालीन गीत से हम परिचित बानी | जब नवंबर २००८ में मुंबई में एगो क्षेत्रीय उग्र राजनीतिक नेता के बुरी तरह शिकार भइल उत्तर भारतीय खासकर हिंदीभाषी लोग, राजनीतिक पार्टी देशहित के ताख प राखिके अपना पाटी के अस्तित्व बचावे में जुट गइली स आ बिहार-यूपी के लोगन प जुल्म होखे लागल त उहाँ का ई गीत लिखले रहीं | बाद में ई कवनो भोजपुरी पत्रिका में भी छपल रहे |\n“खरके मड़इया के सींक” भोजपुरी के चुनिंदा नवगीतन में एक बा.एकरा में प्रयुक्त आधुनिक बिंब आ प्रतीकन का साथे लोकोक्तियन के अतना नीमन प्रयोग भोजपुरी में कम लउकता |


April 23, 2020 – भोजपुरी समय\nलॉकडाउन में मनरेगा के अंतर्गत सड़क पर माटी भरे के काम भइल शुरु\nApril 23, 2020 भोजपुरी समय\nलॉकडाउन में मनरेगा के अंतर्गत सड़क पर माटी भरे के काम भइल शुरु भोजपुरी समय, धर्मेंद्र पांडेय,पानापुर(सारण): सरकार से मिलल दिशा-निर्देश आ लॉकडाउन के दौरान विशेष छूट के बीचे प्रखंड के महम्मदपुर पंचायत में मनरेगा के अंतर्गत काम शुरू हो गइल बा।एह क्रम में खजूरी में मनोज सिंह के घर के लगे से धेनुकी बसहिया मुख्य मार्ग तक मिट्टीकरण योजना के शुभारंभ करत स्थानीय पंचायत के मुखिया अनिल कुमार सभ मजदूरन के मास्क आ डिटॉल साबुन उपलब्ध करवले। एकरा संगहीं सोशल डिस्टेंसिंग के पालन करत काम करे के अपील भी…\n12,463 total views,2views today\nबिहारअनिल कुमार, कोरोना वायरस संक्रमण, छपरा, धर्मेंद्र पांडेय, बेरोजगार, भोजपुरी समय, मजदूर, मनरेगा, मुखिया, मोहम्मदपुर पंचायत, लॉकडाउन, सारणLeaveacomment\nसारण भोजपुरिया समाज ऑनलाइन कवि सम्मेलन से जयंती पर वीर कुंवर सिंह के दिही श्रद्धांजलि\nसारण भोजपुरिया समाज ऑनलाइन कवि सम्मेलन से जयंती पर वीर कुंवर सिंह के दिही श्रद्धांजलि भोजपुरी समय, शैलेंद्र तिवारी, सारणः सन 1857 के प्रथम स्वतंत्रता संग्राम भा क्रांति के महानायक बिहार के शान बाबू वीर कुंवर सिंह के आज 243वां जन्मदिन पर सारण भोजपुरिया समाज ऑनलाइन कविगोष्ठी सह गीत गवनई के द्वारा आपन श्रद्धांजलि दिही। एह कार्यक्रम में सारण भोजपुरिय समाज के तमाम सदस्य आ जवना में पूर्वांचल रत्न से सुशोभित हास्य कवि बादशाह प्रेमी, लोकगायिका संजोली पांडेय, प्रीति कुशवाहा आ गायत्री यादव के संगे-संगे यूपी के बलियां से लोकगायक…\n12,439 total views,2views today\nबिहारऑनलाइन कवि सम्मेलन, छपरा, जय भोजपुरी-जय भोजपुरिया, जयंती, भोजपुरी, वीर कुंवर सिंह, समय, सारण भोजपुरिया समाजLeaveacomment\nपालघर के घटना के पाछे केकर रहे हाँथ?\nपालघर के घटना के पाछे केकर रहे हाँथ अहिंसा परमो धर्मः के आपन मूल मन्त्र माने वाला गाँधी बाबा के देश मे क्षत्रपति शिवाजी,संत एकनाथ, संत नामदेव जइसन अनगिनित सन्त के जनम देवे वाली पावन धरती महाराष्ट्र राज्य के पालघर जिला में गड़चिनचले गाँव मे 16 अप्रैल 2020 के राती के एगो अइसन जघन्य घटना घट गइल जेकरा के देखी के सुनी के समूचा देश में आक्रोश के आगी भड़क रहल बा । का रहे उ घटना ? कहल जाला की तस्वीर कबो झूठ…\n61,302 total views, 884 views today\nविविधतारकेश्वर राय तारक, पालघर, भोजपुरी समय, महाराष्ट्र, संत हत्याLeaveacomment


बाठो काग कि कोइली ? - Pradesh Today बाठो काग कि कोइली ? - Pradesh Today\nचैत २३, २०७५ प्रदेश टुडे


डिजिटल फोटोग्राफी, फोटोग्राफी क एगो प्रकार ह जवने में फोटो खींचे खातिर इलेक्ट्रॉनिक फोटोडिटेक्टर सरणी युक्त, लेंस की जरिए फोकस करे वाला कैमरा क उपयोग होला, इ पुराना तकनीक की बिल्कुल उलट बा जहाँ फोटो एगो फिल्म पर स्टोर होला। एमें खिंचल फोटो डिजिटल फॉर्मेट में एगो कंप्यूटर फ़ाइल की तौर पर स्टोर कइल जाला जवन आगे की प्रक्रिया जैसे की डिजिटल प्रोसेसिंग, डिजिटल पब्लिशिंग या प्रिंटिंग खातिर तैयार होला।\nए तरह की तकनीक की आगमन तक, तस्वीर प्रकाश की प्रति संवेदनशील फोटो फिल्म और कागज की द्वारा बने, बाद में फोटो के डेवलेप करे खातिर तरल रासायनिक घोल क इस्तेमाल करे के पड़े। डिजिटल तस्वीरन के आम तौर पर कंप्यूटर आधारित फोटोइलेक्ट्रिक और यांत्रिक तकनीक की इस्तेमाल से बनावल जाला, बिना कौनो रासायनिक घोल वाला प्रक्रिया के।\nडिजिटल फोटोग्राफी डिजिटल इमेजिंग की कई प्रकार में से एगो ह। एकरी अलावा डिजिटल तस्वीरन के गैर फोटोग्राफिक उपकरण की इस्तेमालो से बनावल जा सकेला, जैसे की कंप्यूटर टोमोग्राफी स्कैनर और रेडियो दूरबीन की उपयोग से। डिजिटल तस्वीरन के अन्य मुद्रित फोटो या फिर निगेटिव क स्कैनिंग क के भी बनावल जा सकेला।\nपहिला उपभोक्ता डिजिटल कैमरन क 1990 की दशक में विपणन कइल गईल रहे। पेशेवर धीरे धीरे डिजिटल की तरफ आकर्षित हो गईन स, और उन्हन के एकर लाभ ऐसन समय में मिलल जब नियोक्ता चाहें ग्राहक डिजिटल फाइल्स क माँग करें स, काहें की डिजिटल फ़ाइल पर पारम्परिक तरीका की तुलना में ज्यादा तेज काम होखे।\n2007 की शुरुआत में डिजिटल कैमरा सेलफोन में शामिल कइल गइल और बाद की साल में इ पूरी तरह से फ़ैल गईल काहें की इ सोशल मिडिया, ईमेल जैसन सुविधा से जुड़ल रहे।\n15 जुलाई 1965 के मंगल ग्रह की पहिला नजदीक से गुजरे वाला अन्तरिक्ष यान मेरिनर -4 की जरिए नासा द्वारा डिजाइन कइल कैमरा से तस्वीर लिहल गईल रहे। एमें ठोस अवस्था वाला सेंसर तत्व क मोजेक के बजाय डिजिटाइज़र आधारित एगो विडियो कैमरा क इस्तेमाल कइल गईल रहे, मगर एके हमनी क डिजिटल कैमरा की तौर पर परिभाषित नाहीं करेनी जा, इ एगो डिजिटल छवि बनवलस जेके मंद गति से धरती प भेजे खातिर एगो टेप पर संग्रहित कइल गईल रहे।\nडिजिटल कैमरा की निर्माण क पहिला दर्ज प्रयास 1975 में स्टीवन सैसन जवन ईस्टमैन कोडक में इंजीनियर रह न, उनकी द्वारा कइल गईल रहे। इ ओ समय क एगो नया बनल ठोस अवस्था वाला इमेज सेंसर चिप क इस्तेमाल कईन, इ चिप फेयरचाइल्ड सेमीकंडक्टर द्वारा 1973 में विकसित कइल गईल रहे। कैमरा क वजन 8 पाउंड (3.6 किलो) रहे, इ ब्लैक एंड वाइट तस्वीर खिंचले रहे जवन की कैसेट टेप पर संग्रहित कइल गईल। मगर इ प्रोटोटाइप कैमरा खाली एगो तकीनीकी प्रयोग रहे और एकर बनवले क उद्देश्य व्यवसायिक उत्पादन क नाहीं रहे।\nपहिला डिजिटल कैमरा जवन की कम्प्यूटरीकृत फ़ाइल के रूप में फोटो रिकॉर्ड कइलस उ संभवतः 1988 के फ़ूजी डी एस-1P रहे, एमें एगो 16 एमबी की आंतरिक मेमोरी कार्ड रहे और डाटा के मेमोरी में स्टोर करे खातिर एमें एगो बैटरी क इस्तेमाल कइल गईल रहे। ए कैमरा क कबो अन्तर्राष्ट्रीय स्तर पर मार्केटिंग नाहीं कइल गईल और एहू बात क पुष्टि नइखे भइल की इ कबो जापान की अंदरों कहीं भेजल गईल होखे। पहली व्यावसायिक रूप से उपलब्ध डिजिटल कैमरा, 1990 क डाईकैम मॉडल 1 रहे; एके लोजीटेक फोटोमेन नामों से बेंचल गईल।\n↑ "मेरिनर बुध, शुक्र और मंगल ग्रह के लिए" (PDF). नासा के तथ्य. पहुँचतिथी2August 2012.\n↑ "कोडक से डिजिटल फोटोग्राफी मील के पत्थर". फोटोग्राफी इंटरनेशनल में महिलाओं. पहुँचतिथी 17 September 2007.\n↑ "कोडक ब्लॉग: हम कोई विचार नहीं था".\n↑ माइकल आर. पेरेज (2007). फोटोग्राफी के फोकल विश्वकोश (4 संस्क.). फोकल प्रेस. ISBN 0-240-80740-5.\n↑ "1990". डीजीकैम हिस्ट्री डॉट कॉम. पहुँचतिथी 17 September 2007.\n↑ "Dycam मॉडल 1: दुनिया का पहला उपभोक्ता अभी भी डिजिटल कैमरा". डीजीबार्न कंप्यूटर संग्रहालय.\n"https://bh.wikipedia.org/w/index.php?title=डिजिटल_फोटोग्राफी&oldid=427338" से लिहल गइल\nLast edited on 13 फरवरी 2017, at 13:16\nएह पन्ना पर आखिरी बेर संपादन 13 फरवरी 2017 के 13:16 बजे भइल रहल।


Lala Lajpat Rai Birth Anniversary he gave the mantra of Non cooperation movement in 1905 itself Bhojpuri - Bhojpuri: लाला लाजपत राय 1905 में ही देइ दिहे रहलन 'असहयोग आंदोलन' क मंत्र – News18 हिंदी\nBhojpuri: लाला लाजपत राय 1905 में ही देइ दिहे रहलन 'असहयोग आंदोलन' क मंत्र\nचार सितंबर, 1920 के कलकत्ता में कांग्रेस क अधिवेशन भयल. महात्मा गांधी इहां अंगरेजन के खिलाफ देशव्यापी असहयोग आंदोलन शुरू करय क प्रस्ताव पेश कइलन. प्रस्ताव पास होइ गयल. लेकिन कम लोगन के पता होई कि अंगरेजन के खिलाफ असहयोग क मंत्र लाला लाजपत राय कांग्रेस के बनारस अधिवेशन में 1905 में ही देइ दिहे रहलन. इ अलग बात हौ कि लालाजी क इ मंत्र ओह समय कांग्रेसिन के रास नाहीं आयल. खास बात इ कि कलकत्ता अधिवेशन क अध्यक्षता लाला लाजपत राय ही कइले रहलन.\nदेश, देश क जनता अंगरेजी शासन से छटपटात रहल. अंगरेजी शासन जनता पर शिकंजा कसत जात रहल. नेतन क बात शासन सुनय के तइयार नाहीं रहल. ओह समय कांग्रेस बस एतना चाहत रहल कि शासन-प्रशासन में जनता क सुनवाई होय, हिस्सेदारी होय, जनता के राहत मिलय. एही एजेंडा के लेइ के बनारस में 1905 में कांग्रेस क अधिवेशन भयल. अधिवेशन क अध्यक्षता गोपालकृष्ण गोखले करत रहलन. लाला लाजपत राय भी अधिवेशन में पहुंचल रहलन. अंगरेजन के प्रति उदारता अउर भिक्षावृत्ति वाली कांग्रेस क इ नीति लाला लाजपत के पसंद नाहीं रहल. लालाजी अधिवेशन में खुलि के एह नीति क विरोध कइलन, अउर अंगरेजन के खिलाफ निष्क्रिय प्रतिरोध क नीति अपनावय क आग्रह कइलन. निष्क्रिय प्रतिरोध यानी असहयोग. लेकिन अधिवेशन में ओनकर इ आग्रह खारिज होइ गयल. बनारस अधिवेशन में हलांकि स्वशासन, अउर स्वदेशी के विचार पर आगे बढ़य क प्रस्ताव पास भयल, जवन अपने आप में राष्ट्रीय आंदोलन क एक बड़ी उपलब्धि रहल. प्रतिरोध क आग्रह खारिज भइले के बाद एही ठिअन कांग्रेस में गरम दल क नींव पड़ि गइल. लाला लाजपत राय, बाल गंगाधर तिलक, बिपिनचंद्र पाल गरम दल क नेता बनि गइलन. लेकिन गरम दल क इहय मंत्र आगे चलि के नरम दल क सबसे बड़ नेता मोहनदास करमचंद गांधी अपनइलन. इ मंत्र अजादी क मंत्र बनि गयल. असहयोग आंदोलन क अधार इहय रहल. अंगरेजी सरकार हिलि गइल. बनारस अधिवेशन में लाला लाजपत राय कहले रहलन, ’’भारतीयों की शिकायत पर अंग्रेज तभी ध्यान देने को विवश होंगे, जब उनकी जेब पर सीधा खतरा हो जाएगा.’’ गांधी तबतक दक्षिण अफ्रीका से भारत नाहीं आयल रहलन.\nमहात्मा गांधी 1915 में भारत अइलन. देशभर में घूमि के पूरी परिस्थिति के अच्छे से समझलन. ओकरे बाद कांग्रेस के कलकत्ता अधिवेशन में 1920 में गांधी अंगरेजी शासन के खिलाफ असहयोग आंदोलन क प्रस्ताव पेश कइलन. अब इ संजोग देखा कि जवन प्रस्ताव लालाजी 15 साल पहिलय पेश कइले रहलन, आज ओही प्रस्ताव के समय उ कांग्रेस क अध्यक्षता करत रहलन. गांधी क असयोग आंदोलन क प्रस्ताव अधिवेशन में पारित होइ गयल. भारत में महात्मा गांधी क इ पहिला आंदोलन रहल. असहयोग आंदोलन में शहर से लेइके गांव तक, छात्र से लेइके नौकरी पेशा तक, किसान-मजदूर-नौजवान हर वर्ग, जाति, धरम क लोग बढ़ि-चढ़ि के हिस्सा लेहलन. अंगरेजी सरकार क पसीना छूटि गयल.\nलाला लाजपत अउर गांधी के सोच में समानता क इ सूत्र कलकत्ता अधिवेशन में ही नाहीं जुड़ल रहल. गांधी जब दक्षिण अफ्रीका में अश्वेत लोगन के समान अधिकार देवावय बदे सत्याग्रह चलावत रहलन, ओही समय लाला लाजपत राय गांधी से प्रभावित भइलन अउर आंदोलन में मदद बदे 40 हजार रुपिया चंदा जुटाइ के भेजले रहलन. गांधी के असहयोग आंदोलन में पंजाब जोरदार तरीके से भागीदारी कइलस त एकरे पीछे शेर-ए-पंजाब लाला लाजपत ही रहलन. आंदोलन में हिस्सा लेहले के नाते 1921 में ओन्हय 18 महीना जेल क सजा होइ गइल.\nलाला लाजपत तीक्ष्ण बुद्धि वाला दूरदर्शी नेता रहलन. दृढ़संकल्प वाला साहसी नेता रहलन. कठिन से कठिन निर्णय लेवय में तनिखव आगा-पीछा न करय. ओनकर कहना रहल, ’’आप अपने मजबूत जज्बातों के आधार पर ही कड़े निर्णय ले सकते हैं.’’ अपने एही सोच, समझ अउर कर्मठता के चलते उ देश-समाज खातिर बहुत कुछ कइलन, आगे बहुत कुछ कइ सकत रहलन, लेकिन समय से पहिलय ओनके जिनिगी पर विराम लगि गयल. साइमन कमीशन क देश में विरोध होत रहल. 30 अक्टूबर, 1928 के कमीशन लाहौर पहुंचल. लालाजी के नेतृत्व में प्रतिरोध जुलूस निकलल. हजारन क भीड़ नारा लगावत क आगे बढ़त रहल. अंग्रेजी पुलिस जुलूस पर लाठीचार्ज शुरू कइ देहलस. लालाजी बुरी तरह घायल होइ गइलन. फिर भी उ अंगरेजन के ललकरलन, ’’मेरे शरीर पर पड़ी हरेक लाठी ब्रिटिश सरकार के ताबूत की अंतिम कीलें साबित होंगी.’’ लालाजी क इ ललकार 15 अगस्त, 1947 के जमीन पर उतरल. लेकिन लाठीचार्ज के जानलेवा घाव के नाते 17 नवंबर, 1928 के ही उ दुनिया छोड़ि के चलि गइलन. लाला लाजपत राय क जनम 28 जनवरी, 1865 के पंजाब में लुधियान जिला के ढूढिकें गांव में भयल रहल.\nFIRST PUBLISHED : January 28, 2022, 16:54 IST


सुलखान सिंह – टटका खबर\nनिजामुद्दीन मरकज के खाली करावे में लागल 36 घंटा\nरसोई गैस के दाम में बड़हन कटौती\nCategories Select Category TatkaKhabar (1,917) अपराध (576) उत्तर प्रदेश (1,689) खुला मंच (7) खेल (291) चुनाव (267) टटका खबर (162) देश-दुनिया (1,295) बिहार (1,587) भोजपुरी पट्टी (445) मनोरंजन (198) राजनीति (842) रोजी-रोजगार (101) विधानसभा (86) व्यापार (274) शिक्षा (210)\nटटका खबर, अतवार, 31 दिसम्बर 2017\nमशहूर अभिनेता आ तमिल सुपरस्टार रजनीकांत आपन अहजह खतम करत बरीस का आखिरी दिने एलान कइए दिहलन कि ऊ आपन राजनीतीक गोल बनइहें आ तमिलनाडु विधानसभा के सगरी सीट प आपन उमेदवार लड़इहें. उनुका एह एलान का बाद भाजपा में खुसुरपुसुर शुरु हो गइल बा कि उनुका गोल से हाथ मिला के तमिलनाडु में भाजपा\nटटका खबर, 29 सितम्बर 2017, शुक\nआजादी का कई युग का बाद हिन्दू के मान सम्मान के काम सरकारो का स्तर प होखे लागल बा. आजु देश में कई राज्यन के मुख्यमंत्री कन्यापूजन आ कन्याभोज के परंपरा निभवलें. ना त अबहीं ले बस इफ्तार प एह तरह के सरकारी आयोजन देखे के मिलत रहल. मर्यादा पुरुषोत्तम भगवान श्रीराम के नगरी अयोध्या


छठ पर ‘आंधी तूफान’ ले अइहें विराज भट्ट – Anjoria\nसिनेमा भोजपुरी के एक्शन स्टार विराज भट्ट के हैरत अंगेज एक्शन फिल्म ‘आंधी तूफान’ बिहार में छठ के मौका पर रिलीज होखे वाला बा. एह फिलिम लेके विराज भट्ट बहुते उत्साह में बाड़ें, कहना बा उनकर कि कमाल के बनल बिया ई फिलिम.\nएह साल अबले विराज भट्ट के छह गो फिलिम सफलता के नया रिकार्ड बनवले बाड़ी सं. ‘जानवर’, ‘जान तेरे नाम’, ‘भाई जी’, ‘दुर्गा’, ‘मर्द तांगेवाला’ अउर ‘हिम्मतवाला’ से विराज आपन राज बरकरार रखले बाड़न दर्शक लोग का दिल पर. विराज भट्ट के आवहू वाली फिलिमन में भी जबरदस्त जलवा देखे के मिली. एह फिलिमन में ‘अंतिम तांडव’, ‘कर्जा माटी के’, ‘प्यार करेला हिम्मत चाही’, ‘दबंग मोर बालमा’, ‘मैदान ए जंग’ आ ‘लड़ब मरते दम तक’ बाड़ी स.


जाँच खातिर चहुँपल इंजीनियरन के पिटाई – टटका खबर\nजाँच खातिर चहुँपल इंजीनियरन के पिटाई\nसिवान के बड़हरिया में बालापुर उत्क्रमित मध्य विद्यालय के भवन गिरा के ओहपर नया भवन बनावल जात रहुवे. गाँव के लोग देखल कि पुरनके मकान के ईंटा फेर से इस्तेमाल होखत बा आ सही तरीका से मकान नइखे बनावल जात. ऊ लोग विरोध कइल त निर्माण करावत प्रधानाध्यापिका आग बबूला होखे लगली. खिसियाइल लोग भवन के बनत दीवाल गिरा दिहल. एही मामला का जाँच में अतवार का दिने दू गो इंजीनियर चहूंपले आ गाँवे वालन के मुकदमा में फँसावे के धमकी दिहलन. एह पर लोग ओह इंजीनियरन के पकड़ के बढ़िया से पीट दिहल. बतावल जात बा कि छुट्टी का दिने आइल ई इंजीनियर लोग अपना अधिकारियन से एह घटना के जानकारी नइखे दिहले.\nTags: बड़हरिया, बालापुर, सिवान\nगड़हा में डूब के तीन गो लइका मरले\nसिवान के बड़हरिया आ तरवारा में दू जने के हत्या


जनवरी 2016 – Anjoria\nMonth: जनवरी 2016\nजनवरी 25, 2016 Editor\nपिछला बेर निमन के चरचा भइल रहुवे. चरचा पूरा ना पड़ल काहे कि ओह बात के अउरीओ तरह से देखल जा सकेला. आ आजु ओकरे के दोसरा कोण से देखे…\nभोजपुरी गायक उदित नारायण आ लोक गायिका मालिनी अवस्थी के एह साल के पद्म पुरस्कारन ला चुनल गइल बा. उदित नारायण के पद्मभूषण आ मालिनी अवस्थी के पद्मश्री पुरस्कार दिहल…\nजनवरी 16, 2016 Editor\n– जयशंकर प्रसाद द्विवेदी रूंधल बिया सपनों अब कसमसाहट बा आहट बा चाहे बुझात नइखे या सुझात नइखे का करीं । केहर जाईं कइसे कहीं केसे कहीं ई पीर सहात…\nजनवरी 6, 2016 Editor\nगँवई लोक में पलल-बढ़ल अगर तनिको संवेदनशील होई आ हृदय -संबाद के मरम बूझे वाला होई, त अपना लोक के स्वर का आत्मीय हिरऊ -भाव के समझ लेई. आज अपना…


टटका खबर (बियफे,5जनवरी 2012) – टटका खबर\n(त्रिनिडाड टोबैगो के प्रधानमंत्री कमला प्रसाद बिसेसर के दिल्ली अइला पर स्वागत करत संचार आ सूचना तकनीक राज्य मंत्री सचिन पायलट)\nबिहार के सगरी विधानसभा के पुनरीक्षित मतदाता सूची आजु प्रकाशित कर दिहल गइल. अबकी बारह लाख से बेसी नया मतदाता जुड़ल बाड़े एह सूची में. मरला आ जगह बदलला का चलते सवा सात लाख मतदाता के नाम सूची से हटा दिहल गइल बा.\nपश्चिम चंपारण के बेतिया जेल से फरार कैदी जमशेद अहमद के पुलिस फेर असलहा का साथे गिरफ्तार क लिहलसि.\nपुणे से पटना आवत एक्सप्रेस रेलगाड़ी में रात में अफवाह उड़ल कि बोगी में आग लाग गइल बा जवना के सुन के सात गो सवारी चलत ट्रेन से कूद गइले. एहमें दू गो के मौत हो गइल आ बाकी लोग के घवाहिल हालत में अस्पताल में भरती करावल गइल बा. घटना यूपी का मिर्जापुर में उजलापुर हाट का लगे भइल बाकिर ई सातो यात्री बिहार के रहले.\nजौनपुर से बसपा सांसद धनंजय सिंह के न्यायायिक हिरासत उनईस जनवरी ले बढ़ा दिहल गइल. उनुका पर गैंगस्टर एक्ट लगावल गइल बा.\nइलाहाबाद हाई कोर्ट राज्य में बहत्तर हजार आठ सौ प्राथमिक सहायक अध्यापकन के बहाली प्रक्रिया पर एगारह तारीख ले रोक लगा दिहलसि काहे कि पहिला नजर में बहाली वाला विज्ञापन न्यायायलय के गैर कानूनी लागल बा.\nबीएड के फीस प्रदेश सरकार एकावन हजार दू सौ पचास रुपिया तय कइले रहे जवना के इलाहाबाद हाई कोर्ट के लखनऊ बेंच आपन सहमति दे दिहलसि. पहिले ई फीस इकतीस हजार रुपिया रहुवे.\nआजमगढ़ जिला में पवई इलाका के सहराजा गाँव का नियरा एदो दुपहिया पर सवार दू जने ट्रैक्टर का चपेटा में अइला का चलते मर गइले.\nराजधानी पटना समेत राज्य के अधिकतर इलाका में ठंड बदस्तूर कायम बा बाकिर लमहर छुट्टी का बाद स्कूल खुल गइल बाड़े\nचुनाव आयोग सरकार से कहलसि कि तीन साल से अधिका से एके जगहा तैनात तीन सौ उनसठ खंड विकास अधिकारियन के ओहिजा से हटा दिहल जाव.\nबसपा के प्रदेश अध्यक्ष स्वामी प्रसाद मौर्या कहलन कि उमाभारती के चाहीं कि भाजपा के सरकार वाला राज्यो के कानून व्यवस्था के हाल पर नजर डालसु.\nबाबू सिंह कुशवाहा के भाजपा में शामिल कइला पर कांग्रेस लगातार भाजपा पर हमला करत बिया जबकि भाजपा अपना बचाव के बहाना बनावत बिया.\nनीतीश कुमार कहलन कि भाजपा का सोच के बाबू सिंह कुशवाहा के अपनवलसि समुझ में नइखे आवत. एकरा से एगो गलत परम्परा के शुरुआत भइल बा.\nभाजपा के प्रदेश अध्यक्ष सूर्य प्रताप शाही कहलन कि सीबीआई पूर्वाग्रह से काम करत बिया.\nप्रधानमंत्री मनमोहन सिंह पन्दरहवाँ विश्व संस्कृत सम्मेलन के उद्घाटन करत आजु कहलन कि संस्कृत कवनो खास धर्म के भाषा ना हवे आ एह भाषा में दुनिया के सर्वश्रेष्ठ साहित्य मौजूद बा. साथही विज्ञान विषयनो के खजाना भरल बा एह भाषा में.\nसिक्ख गुरु गोविन्द सिंह के प्रकाशोत्सव आजु पूरा देश में धूमधाम से मनावल गइल. गुरुद्वारन में दिन भर सबद कीर्तन चलल आ शोभा यात्रा निकालल गइल.\nडी पी यादव आ उनुका पत्नी के प्रतिष्ठित नेता बतावे वाला सांसद मोहन सिंह के समाजवादी पार्टी अपना प्रवक्ता पद से हटा दिहलसि आ उनुका जगहा रामगोपाल यादव के प्रवक्ता बना दिहलसि. कहल जात बा कि डी पी यादव का नाम पर अखिलेश यादव आ मोहन सिंह में मतभेद रहुवे.\nअन्ना हजारे के स्वास्थ्य में सुधार होखत बा बाकिर ऊ होखे वाला चुनावन में कांग्रेस के खिलाफ प्रचार करे ना निकल पइहें. काहे कि तब उनुकर तबियत फेर खराब हो जाये के अनेसा बा.\nभाजपा अध्यक्ष नितिन गडकरी आजु झाँसी में कहलन कि चिदम्बरम के असली जगह तिहाड़ जेल में ए राजा का बगल में होखे के चाहीं.\nभाजपा के प्रतिनिधिमण्डल आजु राष्ट्रपति से भेंट कर के लोकपाल पर विचार करे खातिर संसद के सत्र दोबारा बोलावे के माँग कइलसि.\nनागरिक उड्डयन महानिदेशालय बियफे का दिने एह बाति से इंकार कइलसि कि कवनो विमानन कंपनी के बंद कइल जाई बाकिर कहलसि कि सुरक्षा मानक तय करे खातिर डेग बढ़ावल गइल बा.\nममता बनर्जी कहली कि कांग्रेस उनुका पार्टी के सफलता देखिके जरतवाही करत बिया आ उनुका के बदनाम करे में लागल बिया.\nअल्पसंख्यकन खातिर आरक्षण के हिंदुअन का रोजी-रोटी पर हमला बतवलन प्रवीण भाई तोगड़िया.\nसुखराम अपना बीमारी का चलते बियफे का दिने अदालत में समर्पण ना कइले.\nसेना प्रमुख जनरल बी के सिंह कहलन कि उमिर का विवाद में उनुकर सरकार का साथे कवनो अनबन नइखे भइल.\nराज्यसभा चुनाव में कांग्रेस पार्टी कर्ण सिंह, जनार्दन द्विवेदी आ परवेज हाशमी के दिल्ली से आपन उम्मीदवार बनवलसि. एह लोग के कार्यकाल सताइस जनवरी के खतम होखऽता.\nदिल्ली के आईजीआई हवाईअड्डा पर लागल आग से केहु हताहत नइखे भइल बाकिर कुछ कंपनियन के कार्यालय जरूर राख हो गइल बा.\nजयपुर में सात से नौ जनवरी ले होखे जात 10वां प्रवासी भारतीय दिवस से जुड़ल जानकारी नई दिल्ली के बीकानेर हाउसो से मिल जाई. एकरा खातिर ओहिजा एगो नियंत्रण कक्ष बनावल जाई.\nबिहार का गया में होखत कालचक्र पूजा में आइल तिब्बत सरकार के प्रधानमंत्री लामसंग सांग्बे संवाददाता सम्मेलन में कहलन कि तिब्बत के आजादी आ धर्मगुरू दलाईलामा के तिब्बत वापसी उनुका सरकार के लक्ष्य बा. कालचक्र पूजा में दुनिया भर के तिरसठ देशन से डेढ़ लाख श्रद्धालु गया आइल बाड़े जवना में आठ हजार श्रद्धालु तिब्बत से आ बारह सौ श्रद्धालु चीन से आइल बाड़े.\nत्रिनिडाड आ टोबैगो के प्रधानमंत्री कमला प्रसाद बिसेसर आजु नई दिल्ली चहुँप गइली. श्रीमती बिसेसर एह साल के प्रवासी भारतीय सम्मेलन के खास अतिथि रहीहें. आ बाद में बिहार के बक्सर का इटाढ़ी गाँव में अपना पूर्वजन के गाँव भेलुपुर के दौरो करीहें.\nमेक्सिको का जेल में दंगा भइला का बाद 31 गो कैदी मर गइले. झगड़ा दू गो गुट में भइल रहे.\nफिनलैंड सरकार सुरक्षा का कमी का चलते पाकिस्तान में आपन दूतावास बंद करे के फैसला लिहलसि.\nइराक में शिया मुसलमानन पर भइल बम हमला में साठ लोग के मौत.\nचौबीस दिसंमबर के खतम हफ्ता में मुद्रास्फीति के दर शून्य से तीन दशमलव तीन छह फीसदी दर्ज कइल गइल. ई एहसे भइल कि एह दौरान सब्जी आ गेहूं जइसन खाए वाला सामान के दाम घटल बा.\nदिल्ली में लागल ऑटो एक्सपो 2012 में मारुति सुजुकी, निसान, हर्ले डैविडसन, ह्युंडई, रॉयल एनफील्ड, वोक्स वैगन, महिंद्रा एंड महिंद्रा आ मर्सीडीज बेंज अपना नया मॉडल के लांचिंग भा अनावरन कइले.\nशेयर बाजार में शुक का दिने मिलल-जुलल रुख रहल आ सेंसेक्स 26 अंक नीचे बंद भइल.\nअगिला हफ्ता से मारुति अपना सगरी कार मॉडल के दाम बढ़ा दी काहे कि रुपिया के दाम कम हो गइल बा.\nहास्य अभिनेता जसपाल भट्टी चुनाव आयोग से निहोरा कइले कि नेतवन के एक दोसरा पर कादो पाँक फेंके के इजाजत दिहल जाव आ थोड़ बहुत चरित्रो हनन करे के.\nअभिषेक बच्चन ‘प्लेअर्स’ फिलिम में कुछ खतरनाक जोखिम वाला सीन फिल्मवले जवना में कवनो डुप्लीकेट के इस्तेमाल ना कइल गइल.\n‘बिग बॉस 5’ में झगड़ा बेसी भइल मनोरंजन कम. कहना बा बिग बॉस से निकालल गइल अभिनेता निर्देशक कमाल आर खान के.\nसहायक अभिनेत्री के रोल में अनेके चुनौती भरल भूमिका कर चुकल दिव्या दत्ता के कहना बा कि विक्रम भट्ट के फिल्म ‘डेंजरस इश्क’ से करिश्मा कपूर के बॉलीवुड में शानदार वापसी होखे जा रहल बा.\nकोरिया ओपन बैडमिंटन का सेमीफाइनल में चहुँपली भारत के सायना नेहवाल.\nआस्ट्रेलिया दौरा में भारत केक्रिकेट टीम के दीवार कहल जाये वाला राहुल द्रविड़ बहुते कमजोर दीवाल साबित भइल बाड़े आ पिछला नौ पारी का खेल में ऊ छह बेर बोल्ड भइल बाड़े. सिडनी टेस्ट में भारत के टीम अब हार बचावे खातिर खेलत बिया.\nसिडनी क्रिकेट मैदान पर दर्शकन का ओर आपत्तिजनक इशारा कइला का चलते विराट कोहली के आधा फीस के बराबर जुर्माना लगावल गइल बा.\nसिडनी टेस्ट में भारत के2विकेट पर 114 रन बनल बा आ औकरा अबही 354 रन बनावे के बा आस्ट्रेलिया के पहिलके पारी के बरोबरी करे में.\n«« टटका खबर (बुध,4जनवरी 2012)\nटटका खबर (शुक,6जनवरी 2012) »»


Bhojpuri Special: बातचीत से ही होखे के चाहीं किसान आंदोलन के फैसला, पढ़ीं पूरा मामला\nएकरा पहिले भी देश में किसान आंदोलन भइल बा। देश के आजादी के पहिले आ बाद में भी।\nखेती में सुधार लागू होखे के बा, फेर भी अगर किसान लोगन के आपत्ति बा त बातचीत के रस्ता बंद कइला से काम ना बनी. साथ में इहो सोचल जरूरी बा कि जब अलग अलग इलाका में खेती के लागत अलग अलग बा तब एके तरह न्यूनतम समर्थन मूल्य पूरे देश पर लागू कइल कहां तक जायज बा.\nLast Updated: January 13, 2021, 7:02 PM IST\nआज देश में कृषि सुधार कानून के बाबत सरकार या किसानन के बीच बातचीत जवना मुकाम पर पहुंच गइल उ लोगन खातिर स्वामी विवेकानंद जी के एगो संदेश ई बा कि दुनिया के इतिहास से ई सबक लिहल जा सकेला कि उतेजना के माहौल में कवनों तरह के सुधार के चाहे जवन प्रयत्न भईल होखे उ कभी अपना उद्देश्य के प्राप्त करे में सफल नइखे कइले। उलटे उ अपना उद्देश्य के विफल कइले बा। गांधीजी के भी अइसने सुझाव रहें कि ई प्रकृति के नियम ह कि जवन लक्ष्य जवना बिधि से प्राप्त कइल जाला, ओकर ओइसहीं रक्षा हो सकेला कवनों दोसरा बिधि से ना। स्वामी विवेकानंदजी के एगो अउर सुझाव किसान आंदोलन के अगुवा आ सरकार के नुमाइंदा लोगन के याद राखे के जरूरत बा कि कवनों खराबी के दूर करें खातिर उतेजनापूर्ण आंदोलन चाहे कानून के बल पर एकबाएक लागू कानून के रदोबदल कइला उहे नतीजा होला जवन आज देखात बा।\nअगर आज के एह किसान आंदोलन के अपना हक हासिल करें खातिर किसान सत्याग्रह के संज्ञा दिहल जा तब लागत नइखे कि आंदोलन के कुछ अगुवा लोग गांधीजी के किसान सत्याग्रह से कवनों सबक लेबे के तैयार बा। गांधीजी के आग्रह रहें कि सत्याग्रही के अपना विपक्षी से बातचीत के गुंजाइश हमेशा बरकरार राखे के चाही आ बातचीत से कभी पीछे ना हटे के चाहीं। आज किसानन के कुछ नेता लोग सुप्रीम कोर्ट के निर्णय से गठित कमेटी के सामने भी बातचीत करें के तैयार नइखे। दूनो पक्ष अपना अपना हठ पर कायम बा।पूस के रात के हल्कू किसान की तरह ठंड के बहादुरी से सामना करत आत्मोत्सर्ग पर आमादा।\nएकरा पहिले भी देश में किसान आंदोलन भइल बा। देश के आजादी के पहिले आ बाद में भी। यहां ई याद कइल जरूरी बा कि चौरीचौरा में 23 पुलिस वालन के हत्या के बाद गांधीजी बारदोली किसान सत्याग्रह स्थगित क देले रहनी। एह किसान आंदोलन में अबतक 60 किसान शहीद हो चुकल बाड़न, बाकी सरकार के रुख आ किसान नेतावन के हठ के आगे केहूं के कवनों अकिल काम नइखे करत। बारदोली किसान आंदोलन में जवना किसान के जमीन ज़ब्त हो गइल रहें,ओह किसानन के जमीन वापसी के लेके एह आंदोलन के नेता सरदार बलभभाई पटेल के दावा रहें कि अगर किसान सत्याग्रह के नियम के ठीक से पालन करिहें तब ओ लोगन के जमीन के वापसी सांकल बजावत अपने आप दरवाजा तक पहुँची। सवाल बा कि आज के किसान आंदोलन के नेता अइसन कवनों दावा करेंके स्थिति में बा लोग कि 60 किसानन के शहादत के बाद किसान कानून पूरी तरह वापास हो जाई, याकि कृषि के सेहत सुधारे खातिर भविष्य में कवनो सुधार के जरूरत नइखे।\nमहात्मा गांधी जी के ई भरोसा रहे कि अहिंसा के नीति अगर कहीं ठीक से लागू होखे संभावना बा त किसानन के जीवन में आ महिलावन के जीवन में।किसानन के बारे में गांधीजी के ई धारणा रहें कि आजतक देश के किसान कभी केहुके गुलाम नइखे रहल।आज हरियाणा, पंजाब में जवन हिंसक घटना होत बा, ओके देखिके का ई दावा कइल जा सकेला कि गांधीजी के जवन विचार किसानन के बारे में रहें उ आजो कायम बा।आज से एक सौ साल पहिले अवध किसान आंदोलन के भी ई सीख रहें कि हिंसा के बल पर कवनों बड़ा लक्ष्य हासिल नइखे भइल।एह आंदोलन के नेता बाबा रामचन्द्र गांधीजी के सहयोग के गरज से बनारस आके निवेदन कइले रहें, बाकी गाँधी जी खातिर ओह वख्त ब्रिटिश हुकूमत से मुक्ति बड़ा सवाल रहें। जवाहरलाल जी जरूर ओह आंदोलन में शिरकत कइले रहनी।तब देश में ब्रिटीश हुकूमत अपना पूरा शबाब पर रहें। गांधीजी के जब चंपारण के रास्ता में कानून उलंघन के नोटिस मिलल तब उहां के बिना कवनों हुजत के खुद कानून के हवाला करके एगो नया मिशाल पेश कइली,जवन ओ समय के नेता लोग खातिर एगो नये रणनीति रहें। गांधीजी के नेतृत्व में ओह आंदोलन में किसानन के उ सब कुछ हासिल भइल आ किसानन के मुसीबत से निजात मिलल।\nआज किसानन के मुख्य समस्या ई बा कि हरित क्रांति से जवना पंजाब हरियाणा, पच्छिमी उत्तर प्रदेश के किसानन के सबसे ज्यादा फायदा भइल रहें, उहें किसान आज सबसे ज्यादा धरना प्रदर्शन में शामिल बाड़न। अबतक न्यूनतम समर्थन मूल्य से सबसे ज्यादा फायदा एहि किसान लोगन के भइल बा।जब कि न्यूनतम समर्थन पूरे देश खातिर लागू होला।एह समर्थन मूल्य में एगो व्यवहारिक खामी ई बा कि जब अलग अलग इलाका में खेती के लागत अलग अलग बा तब एके तरह न्यूनतम समर्थन मूल्य पूरे देश पर लागू कइल कहां तक जायज बा।एह समर्थन मूल्य पर भी पूरे देश में छह फीसद से ज्यादा खरीददारी ना होखे। ओह में गेंहू धान के जतना खरीदारी होला ओह में लगभग अस्सी फीसद हिस्सा अकेले पंजाब हरियाणा होला। जब कि गेहूँ सबसे ज्यादा पैदा होता मध्यप्रदेश प्रदेश में बाकी एम एस पी पर खरीद पंजाब, हरियाणा से होला। मध्यप्रदेश,उत्तरप्रदेश के बारी ओकरा बाद आवेला।सबसे कम खरीद बिहार से पिछला सत्र में भइल।\nमक्का खरीद पर कोरोना के कारण बुरा असर\nकोरोना के वजह से मक्का खरीद पर बड़ा बुरा असर उहा के किसानन के झेले के पड़ल। आजो आठ सौ से एक हजार से ज्यादा दाम धन के किसानन के बिहार ,पूर्वी उत्तर प्रदेश के किसानन के नइखे मिलत।का अइसन शिकायत पंजाब, हरियाणा के किसानन के भी बा?अगर एह लिहाज से देखल जा त सबसे फायदेमंदधंधा आज के दिन में ई रहीं कि बिहार ,पूर्वी उत्तर प्रदेश के किसानन से सस्ते दाम पर धान आ मक्का खरीद करके न्यूनतम समर्थन मूल्य पर पंजाब, हरियाणा में बेचल जाय। आज असल सवाल ई बा कि दक्षिण के राज्यन के आ पर्वोतर के राज्यन के भी चिंता कवन सरकार करीं? आज के आंदोलनकारी किसान नेता लोगन के एकरो चिंता करेंके चाहीं। एक ओर जहां एम एस पी पर पूरे खरीद के लगभग सतर से अस्सी फीसद खरीददारी अकेले पंजाब हरियाणा से होत बा, ओकरा तुलना में महज साढ़े तीन फीसद उत्तरप्रदेश में आ साढ़े सात फीसद पच्छिम बंगाल में धान के खरीद होई तब एम एस पी पर खरीद के का मतलब रहीं जाइ?दरअसल न्यूनतम समर्थन मूल्य के अगर एहि रूप में जारी रहीं तब ओकरा के अब विकेन्द्रित करेके जरूत बा। ताकि पूरे देश के किसानन के लाभ होखे।\nखाली पंजाब, हरियाणा के किसानन के ही न्यूनतम समर्थन मूल्य पर हक नइखे। गनीमत बा कि अभी अइसन मांग दूसरा प्रदेश से नइखे उठल। कवनों बड़ा उद्देश्य के हासिल करें खातिर स्वामी विवेकानंद जी के राय में तीन बात मुख्य होला। पहिला हृदय की अनुभव शक्ति। का सचमुच देश की सरकार अउर आज के किसान आंदोलन के नेता किसानन के दुर्दशा को देखिके परेशान बा?क्या एह वजह उ लोगन के इतना बेचैनी बढ़ गईल बा कि रात के नींद गायब हो गइल बा।? यदि हाँ, तब का एह समस्या के समाधान खातिर दोनों पक्षन के ओर से कवनों लचीला रुख अपना के रास्ता निकाले के अबतक के कोशिश के कवनों नतीजा निकलल? आज अगर किसान नेता लोगन के ई पक्का भरोसा बा कि उ लोग जवन जिद पर अड़ियल रुख अपनवले बा उ पूरा देश के किसानन के हक में बा?\nअगर एकर जवाब हाँ में बा तब जइसन राजा भर्तहरी के राय रहें कि आज के संदर्भ में सरकार अउर ओकर मुलाजिम, किसान नेता आ देश के किसान बिना एह बात के फिक्र के कि चतुर सुजान लोग एह आंदोलन के बड़ाई करी कि निंदा करी, एह आंदोलन में अउर केतना किसानन के शहादत होई? तब तक रुख पर दुनों पक्ष कायम रहें। अपना रास्ता से केहुके हटे के जरूरत नइखे। अगर एकर फैसला बातचीत के बजय न्यायालय से होई, तब ई देश के लोकतांत्रिक सेहत खातिर अच्छा ना होइ।जइसे न्यायालय में ई तर्क दिहल जात बा कि अइसन हर कानून के बदले खातिर लोग सड़क जाम कर दी। वइसे कहीं ई नौबत मत आ जाय कि लोकहित कवनों फैसला खातिर आम लोग न्यायालय के मुँह जोहे लागे।\n( लेखक स्वतंत्र पत्रकार और सामाजिक कार्यकर्ता हैं. ये उनके निजी विचार है.)\nकिसान आंदोलन दिल्‍ली\nभोजपुरी के प्रचलित लोकगीत, कथा आ कहाउत, पढ़ब तss बस पढ़ते रह जाइब!


‘मर्द’ ला दुबारा गवलें मोहम्मद अज़ीज़ छब्बीस साल बाद – Anjoria\nसाल 1985 में रिलीज भइल अमिताभ बच्चन, अमृता सिंह आ दारा सिंह के सफल फिल्म ‘मर्द’ के टाईटल गीत ‘मर्द तांगेवाला मैं हूं मर्द तांगेवाला….’ आज छब्बीस साल बादो लोग का याद बा. एह गीत के गवले रहलें मोहम्मत अजीज. अब फेर 26 साल बाद मोहम्मद अजीज एगो दोसरा ‘मर्द’ के टाईटल गीत गावे अइलन भोजपुरी में बनत फिलिम ‘मर्द तांगेवाला’ क. दुबारा ‘मर्द’ फिल्म के टाईटल गीत गाके खुद मोहम्मद अजीज पूरा उत्साह में रहलन. कहलन कि जइसे पुरनका गीत हिट भइल रहे वइसहीं ‘मर्द तांगेवाला’ क गीतो सफल होखे उनुका पूरा भरोसा बा.\nपूर्वा प्रोडक्शन का बैनर में ‘मर्द तांगेवाला’ के निर्माता हउवें आ निर्देशक हउवें बाली जिनकर एगो लमहर अरसा बाद बतौर निर्देशक वापसी भइल बा. फिल्म के मुख्य कलाकारन में विराज भट्ट, काजल राघवानी, अंजना सिंह, दीपक भाटिया, विक्रम थापा, किट्टू, शमीम खान, अक्षता, गोपाल राय, प्रमोद गोस्वामी, अप्पू राजा, जयवीर आ अरविंद शामिल बाड़ें.\nकहानी खुद बाली के लिखल, पटकथा आ संवाद मनोज पांडे के लिखल, कैमरासंचालन जहांगीर सैयद के, कला निर्देशन अवधेश के, आ मारधाड़ निर्देशन इकबाल भाई के बा.


शशि प्रेमदेव – Anjoria\n– शशि प्रेमदेव ना सनेहि के छाँव, न ममता के आँचर बा गाँव में! का जाई उहवाँ केहू अब, का बाँचल बा गाँव में? छितिर बितिर पुरुखन के थाती, बाग-बगइचा, खपड़इला! खरिहानी में जगहे-जगहा जीव जनावर के मइला! ना कजरी के गूँज, ना फगुआ के हलचल बा गाँव में! आँगनपूरा पढ़ीं…\n– शशि प्रेमदेव हे बाहुबली! बँहिआ में त हमहन के भी ओतने दम बा! बाकिर तहरा पाले लाठी, भाला, बनूखि, गोली, बम बा!! तहरे चरचा बा घरे घरे बाजे सगरो डंका तहरे काहें ना जोम देखइबऽ तूँ तहरा पेसाब से दिआ जरे चउकी से ले के चउका तक, तहरे तपूरा पढ़ीं…